title: Byla T-805/14: 2014 m. gruodžio 9 d. pareikštas ieškinys byloje Stagecoach Group/VRDT (MEGABUS.COM)

text:
               2.2.2015

               LT

               Europos Sąjungos oficialusis leidinys

               C 34/44

         2014 m. gruodžio 9 d. pareikštas ieškinys byloje Stagecoach Group/VRDT (MEGABUS.COM)

   (Byla T-805/14)
   (2015/C 034/53)
   Kalba, kuria surašytas ieškinys: anglų

      Šalys

      Ieškovė: Stagecoach Group plc (Pertas, Jungtinė Karalystė), atstovaujama advokato G. Jacobs

      Atsakovė: Vidaus rinkos derinimo tarnyba (prekių ženklams ir pramoniniam dizainui) (VRDT)

      Su procedūra VRDT susijusi informacija

      Prekių ženklas, dėl kurio kilo ginčas: žodinis Bendrijos prekių ženklas „MEGABUS.COM“ – Registracijos paraiška Nr. 1 1 1 31  216

      Ginčijamas sprendimas: 2014 m. spalio 7 d. VRDT ketvirtosios apeliacinės tarybos sprendimas byloje R 1894/2013-4

      Reikalavimai

   Ieškovė Bendrojo Teismo prašo:

               —

               panaikinti ginčijamą sprendimą;

               —

               nurodyti Bendrijos prekių ženklą Nr. 1 1 1 31  216„MEGABUS.COM“ įregistruoti visoms prekėms ir paslaugoms arba iš dalies įregistruoti kai kurioms prekėms ir paslaugoms;

               —

               jeigu pastarasis reikalavimas nebūtų patenkintas, nurodyti Bendrijos prekių ženklą Nr. 1 1 1 31  216„MEGABUS.COM“ įregistruoti bent iš dalies „keleivių vežimo paslaugoms“, dėl kurių pateikti įrodymai dėl skiriamojo požymio įgijimo;

               —

               priteisti iš VRDT bylinėjimosi išlaidas.

      Pagrindas, kuriuo remiamasi

               —

               Reglamento Nr. 207/2009 7 straipsnio 1 dalies b ir c punktų pažeidimas.


title: Byla C-406/11 P: 2011 m. liepos 29 d. Atlas Transport GmbH pateiktas apeliacinis skundas dėl 2011 m. gegužės 16 d. Bendrojo Teismo (trečioji kolegija) priimto sprendimo byloje T-145/08 Atlas Transport GmbH prieš Vidaus rinkos derinimo tarnybą (prekių ženklams ir pramoniniam dizainui) ; kita proceso šalis: Atlas Air Inc.

text:
               22.10.2011

               LT

               Europos Sąjungos oficialusis leidinys

               C 311/20

         2011 m. liepos 29 d.Atlas Transport GmbH pateiktas apeliacinis skundas dėl 2011 m. gegužės 16 d. Bendrojo Teismo (trečioji kolegija) priimto sprendimo byloje T-145/08 Atlas Transport GmbH prieš Vidaus rinkos derinimo tarnybą (prekių ženklams ir pramoniniam dizainui); kita proceso šalis: Atlas Air Inc.
   (Byla C-406/11 P)
   2011/C 311/33
   Proceso kalba: vokiečių

      Šalys

      Apeliantė: Atlas Transport GmbH, atstovaujama advokato K. Schmidt-Hern

      Kitos proceso šalys: Vidaus rinkos derinimo tarnyba (prekių ženklams ir pramoniniam dizainui) ir Atlas Air Inc.

      Apeliantės reikalavimai

               —

               Panaikinti 2011 m. gegužės 16 d. Europos Sąjungos Bendrojo Teismo sprendimą byloje T-145/08;

               —

               panaikinti 2008 m. sausio 24 d. Vidaus rinkos derinimo tarnybos (prekių ženklams ir pramoniniam dizainui) pirmosios apeliacinės tarybos sprendimą (byla R 1023/2007-1);

               —

               priteisti iš Vidaus rinkos derinimo tarnybos (prekių ženklams ir pramoniniam dizainui) (VRDT) abiejuose procesuose patirtas bylinėjimosi išlaidas.

      Apeliacinio skundo pagrindai ir pagrindiniai argumentai

   Skundžiamu sprendimu VRDT ir Bendrasis Teismas pažeidė Reglamento dėl Bendrijos prekių ženklo 59 straipsnio trečią sakinį (senoji redakcija), kuris reglamentuoja pareigą motyvuoti apeliaciją. Be to, skundžiamu sprendimu VRDT ir Bendrasis Teismas pažeidė Reglamento dėl Bendrijos prekių ženklo 60 straipsnį, skaitomą kartu su Reglamento, skirto įgyvendinti Reglamentą dėl Bendrijos prekių ženklo, 20 taisyklės 7 dalimi, taikoma pagal analogiją, o taip pat valstybėse narėse pripažintus teisės principus. Procedūra VRDT turėjo būti privalomai sustabdyta, o tai reiškia, kad terminas apeliacijai pateikti dar nebuvo pasibaigęs.


title: Byla T-578/13: 2013 m. lapkričio 6 d. pareikštas ieškinys byloje Luxembourg Pamol (Cyprus) ir Luxembourg Industries prieš Komisiją

text:
               15.2.2014

               LT

               Europos Sąjungos oficialusis leidinys

               C 45/35

         2013 m. lapkričio 6 d. pareikštas ieškinys byloje Luxembourg Pamol (Cyprus) ir Luxembourg Industries prieš Komisiją

   (Byla T-578/13)
   2014/C 45/60
   Proceso kalba: anglų

      Šalys

      Ieškovės: Luxembourg Pamol (Cyprus) Ltd (Nikosija, Kipras) ir Luxembourg Industries Ltd (Tel Avivas, Izraelis), atstovaujamos advokatų C. Mereu ir K. Van Maldegem

      Atsakovė: Europos Komisija

      Reikalavimai

   Ieškovės Bendrojo Teismo prašo:

               —

               pripažinti ieškinį priimtinu ir pagrįstu;

               —

               panaikinti ginčijamą sprendimą ir

               —

               priteisti iš atsakovės bylinėjimosi šioje byloje išlaidas.

      Ieškinio pagrindai ir pagrindiniai argumentai

   Ieškovės prašo panaikinti 2013 m. spalio 8 d. Komisijos sprendimą dėl tam tikrų bendro svarstymo ataskaitos ir galutinio priedėlio dėl veikliosios medžiagos kalio fosfonatai patvirtinimo dalių, kurias ieškovės prašė nagrinėti konfidencialiai vadovaudamosi Tarybos direktyva 91/414/EEB (1) ir Komisijos reglamentu (ES) Nr. 188/2011 (2), paskelbimo (toliau — ginčijamas sprendimas), apie kurį ieškovėms pranešta 2013 m. spalio 9 d. raštu.
   Grįsdamos ieškinį ieškovės remiasi dviem pagrindais.

               1.

               Pirmasis ieškinio pagrindas, susijęs su tuo, kad Komisija pažeidė Tarybos direktyvos 91/414/EEB 14 straipsnį ir pagrindinę teisę į verslo paslapčių apsaugą, įtvirtintą Sutarties dėl Europos Sąjungos veikimo 339 straipsnyje, Europos Sąjungos pagrindinių teisių chartijos 7 straipsnyje bei Europos žmogaus teisių ir pagrindinių laisvių apsaugos konvencijos 8 straipsnyje, nes neteisingai aiškino šias nuostatas ir klaidingai vertino ieškovių prašymą nagrinėti konfidencialiai.

               2.

               Antrasis ieškinio pagrindas, susijęs su tuo, kad Komisijas nesuteikė ieškovėms pakankamai galimybių apginti ir paaiškinti savo prašymus dėl informacijos konfidencialumo ir pažeidė pagrindinius ES teisės principus, gero administravimo principą ir ieškovių teisę į gynybą.

      (1)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, p. 1; 2004 m. specialusis leidimas lietuvių k., 3 sk., 11 t., p. 332).

      (2)  2011 m. vasario 25 d. Komisijos reglamentas (ES) Nr. 188/2011, kuriuo nustatomos išsamios Tarybos direktyvos 91/414/EEB įgyvendinimo taisyklės dėl veikliųjų medžiagų, kurių rinkoje nebuvo dvejus metus po pranešimo apie tą direktyvą, vertinimo tvarkos (OL L 53, p. 51).


title: Byla C-26/12: 2013 m. liepos 18 d. Teisingumo Teismo (ketvirtoji kolegija) sprendimas byloje ( Gerechtshof te Leeuwarden (Nyderlandai) prašymas priimti prejudicinį sprendimą) fiscale eenheid PPG Holdings BV cs te Hoogezand prieš Inspecteur van de Belastingdienst/Noord/kantoor Groningen (Pridėtinės vertės mokestis — Šeštoji direktyva 77/388/EEB — 17 straipsnis ir 13 straipsnio B skirsnio d punkto 6 papunktis — Atleidimas nuo mokesčio — Sumokėto pirkimo mokesčio atskaita — Pensijų fondas — „Specialių investicinių fondų valdymo“ sąvoka)

text:
               7.9.2013

               LT

               Europos Sąjungos oficialusis leidinys

               C 260/10

         2013 m. liepos 18 d. Teisingumo Teismo (ketvirtoji kolegija) sprendimas byloje (Gerechtshof te Leeuwarden (Nyderlandai) prašymas priimti prejudicinį sprendimą) fiscale eenheid PPG Holdings BV cs te Hoogezand prieš Inspecteur van de Belastingdienst/Noord/kantoor Groningen

   (Byla C-26/12) (1)

   (Pridėtinės vertės mokestis - Šeštoji direktyva 77/388/EEB - 17 straipsnis ir 13 straipsnio B skirsnio d punkto 6 papunktis - Atleidimas nuo mokesčio - Sumokėto pirkimo mokesčio atskaita - Pensijų fondas - „Specialių investicinių fondų valdymo“ sąvoka)
   2013/C 260/18
   Proceso kalba: olandų

      Prašymą priimti prejudicinį sprendimą pateikęs teismas

      Gerechtshof te Leeuwarden

      Šalys pagrindinėje byloje

      Ieškovas: fiscale eenheid PPG Holdings BV cs te Hoogezand

      Atsakovas: Inspecteur van de Belastingdienst/Noord/kantoor Groningen

      Dalykas

   Prašymas priimti prejudicinį sprendimą — Gerechtshof te Leeuwarden — 1977 m. gegužės 17 d. Šeštosios Tarybos direktyvos 77/388/EEB dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas (OL L 145, p. 1; 2004 m. specialusis leidimas lietuvių k., 9 sk., 1 t., p. 23) 13 straipsnio B skirsnio d punkto 6 papunkčio ir 17 straipsnio bei 2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos (OL L 347, p. 1) 135 straipsnio 1 dalies g punkto, 168 ir 169 straipsnių aiškinimas — Sumokėto pirkimo mokesčio atskaita — Apmokestinamasis asmuo, pagal nacionalinės teisės aktus, kuriais reglamentuojama senatvės pensija, įsteigęs pensijų fondą, siekdamas užtikrinti savo darbuotojams teisę į pensiją kaip šio fondo dalyviams — Pirkimo mokesčio už jam suteiktas paslaugas, susijusias su pensijų fondo valdymu, atskaita.

      Rezoliucinė dalis

   1977 m. gegužės 17 d. Šeštosios Tarybos direktyvos 77/388/EEB dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas 17 straipsnį reikia aiškinti taip, kad apmokestinamasis asmuo, kuris įsteigė pensijų fondą kaip teisiškai ir mokesčių atžvilgiu atskirą subjektą, kaip antai nagrinėjamą pagrindinėje byloje, siekdamas užtikrinti savo darbuotojų ir buvusių darbuotojų teises į pensiją, turi teisę atskaityti pridėtinės vertės mokestį, kurį sumokėjo už paslaugas, susijusias su šio fondo valdymu ir veikimu, jeigu remiantis visomis nagrinėjamų sandorių aplinkybėmis galima daryti išvadą dėl tiesioginio ir iškart atsirandančio ryšio egzistavimo.

      (1)  OL C 98, 2012 3 31.


title: Byla T-409/06 2006 m. gruodžio 21 d. pareikštas ieškinys byloje Sun Sang Kong Yuen Shoes Factory prieš Europos Sąjungos Tarybą

text:
               24.2.2007

               LT

               Europos Sąjungos oficialusis leidinys

               C 42/39

         2006 m. gruodžio 21 d. pareikštas ieškinys byloje Sun Sang Kong Yuen Shoes Factory prieš Europos Sąjungos Tarybą

   (Byla T-409/06)
   (2007/C 42/69)
   Proceso kalba: anglų
   Šalys

      Ieškovė: Sun Sang Kong Yuen Shoes Factory (Hui Yang) Co., Ltd (Xin Xu, Kinija), atstovaujama solicitor I. MacVay, QC R. Thompson ir barrister K. Beal

      Atsakovė: Europos Sąjungos Taryba
   Ieškovės reikalavimai

               —

               Panaikinti skundžiamą reglamentą tiek, kiek jis taikomas ieškovei.

               —

               Priteisti iš atsakovės atlyginti ieškovės bylinėjimosi išlaidas.

         Ieškinio pagrindai ir pagrindiniai argumentai
   Ieškovė, Kinijos odinės avalynės gamintoja ir eksportuotoja, siekia 2006 m. spalio 5 d. Tarybos reglamento Nr. 1472/2006, nustatančio galutinį antidempingo muitą ir laikinojo muito, nustatyto Kinijos Liaudies Respublikos ir Vietnamo kilmės tam tikros avalynės su batviršiais iš odos importui, galutinį surinkimą (1), panaikinimo.
   Ieškovė, paremdama ieškinį, nurodo šešis teisinius pagrindus, kuriuose teigiama, kad:

               —

               ginčijamame reglamente yra akivaizdi vertinimo klaida arba jis pažeidžia esminius procedūrinius reikalavimus ir vienodo požiūrio principą, nes nepadaroma išvada, jog ieškovė veikė rinkos ekonomikos sąlygomis (2);

               —

               Komisija, atsisakydama traktuoti ieškovę, kaip veikiančią rinkos ekonomikoje, pažeidė Pagrindinio reglamento 3 straipsnį ir padarė akivaizdžią vertinimo klaidą neatsižvelgusi į informaciją, susijusią su rinkos struktūra, o būtent į svarbų nepriklausomų tarpininkų, tiekiančių ieškovės gamybos produktus, vaidmenį;

               —

               Komisija peržengė Pagrindinio reglamento 18 straipsnio 1 dalies ribas ir pažeidė ieškovės teisę į gynybą;

               —

               Komisija, ieškovei tinkamai neatskleidusi informacijos, susijusios su nuo 2006 m. liepos 7 d. iki liepos 28 d. Komisijos pasiūlytu galutinių priemonių radikaliu pakeitimu, pažeidė Pagrindinio reglamento 20 straipsnį;

               —

               ginčijamame reglamente yra akivaizdi vertinimo klaida, susijusi su žalos, pateisinančios muitų nustatymą ieškovei, dydžiu ir trukme; ir

               —

               ginčijamas reglamentas pažeidžia Pagrindinio reglamento 2 straipsnio 10 dalį, kiek tai susiję su poreikiu nustatant dempingo skirtumą „teisingu būdu palyginti“ eksporto kainą ir nominaliąją vertę.

      (1)  OL L 275, 2006, p. 1.

      (2)  Žr. 1995 m. gruodžio 22 d. Tarybos reglamento (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių (OL L 56, 1996, p. 1) 2 straipsnio 7 dalies b ir c punktus.


title: Byla F-63/08: 2013 m. kovo 14 d. Tarnautojų teismo antrosios kolegijos pirmininko nutartis byloje Christoph prieš Komisiją (Viešoji tarnyba — Nenuolatiniai darbuotojai — KTĮS 2, 3a ir 3b straipsniai — Laikinieji tarnautojai — Sutartininkai — Pagalbiniai darbuotojai sutartininkai — Sutarties trukmė — KTĮS 8 ir 88 straipsniai — 2004 m. balandžio 28 d. Komisijos sprendimas dėl maksimalaus nenuolatinių darbuotojų įdarbinimo Komisijos tarnybose laikotarpio — Direktyva 1999/70/EB — Taikymas institucijoms)

text:
               27.4.2013

               LT

               Europos Sąjungos oficialusis leidinys

               C 123/28

         2013 m. kovo 14 d. Tarnautojų teismo antrosios kolegijos pirmininko nutartis byloje Christoph prieš Komisiją

   (Byla F-63/08) (1)

   (Viešoji tarnyba - Nenuolatiniai darbuotojai - KTĮS 2, 3a ir 3b straipsniai - Laikinieji tarnautojai - Sutartininkai - Pagalbiniai darbuotojai sutartininkai - Sutarties trukmė - KTĮS 8 ir 88 straipsniai - 2004 m. balandžio 28 d. Komisijos sprendimas dėl maksimalaus nenuolatinių darbuotojų įdarbinimo Komisijos tarnybose laikotarpio - Direktyva 1999/70/EB - Taikymas institucijoms)
   2013/C 123/50
   Proceso kalba: prancūzų

      Šalys

      Ieškovai: Eugen Christoph ir kt. (Leggiuno, Italija), atstovaujami advokatų S. Orlandi, A. Coolen, J.-N. Louis ir É. Marchal

      Atsakovė: Europos Komisija, atstovaujama J. Currall ir D. Martin

      Atsakovės pusėje į bylą įstojusi šalis: Europos Sąjungos Taryba, iš pradžių atstovaujama M. Bauer ir K. Zieleśkiewicz, po to — M. Bauer ir J. Herrmann

      Dalykas

   Sprendimų, kuriais nustatomos ieškovų įdarbinimo sąlygos, kiek tai susiję su jų sutarties ar jos pratęsimo ribojimu tam tikru nustatytu terminu, panaikinimas.

      Rezoliucinė dalis

               1.

               Ieškinį atmesti kaip akivaizdžiai teisiškai nepagrįstą.

               2.

               Ieškovai padengia savo bylinėjimosi išlaidas ir padengia Europos Komisijos patirtas bylinėjimosi išlaidas.

               3.

               Europos Sąjungos Taryba padengia savo bylinėjimosi išlaidas.

      (1)  OL C 247, 2008 9 27, p. 25.


title: Byla T-379/14: 2014 m. birželio 3 d. pareikštas ieškinys byloje Universal Music/VRDT – Yello Strom (Yellow Lounge)

text:
               1.9.2014

               LT

               Europos Sąjungos oficialusis leidinys

               C 292/46

         2014 m. birželio 3 d. pareikštas ieškinys byloje Universal Music/VRDT – Yello Strom (Yellow Lounge)

   (Byla T-379/14)
   2014/C 292/56
   Kalba, kuria surašytas ieškinys: vokiečių

      Šalys

      Ieškovė: Universal Music GmbH (Berlynas, Vokietija), atstovaujama advokato M. Viefhues

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Kita procedūros Apeliacinėje taryboje šalis: Yello Strom GmbH (Kelnas, Vokietija)

      Reikalavimai

   Ieškovė Bendrojo Teismo prašo:

               —

               panaikinti 2014 m. kovo 20 d. Vidaus rinkos derinimo tarnybos (prekių ženklams ir pramoniniam dizainui) ketvirtosios apeliacinės tarybos sprendimą byloje R 274/2013-4 ir

               —

               priteisti iš atsakovės ir iš kitos į bylą įstojusios šalies bylinėjimosi išlaidas.

      Ieškinio pagrindai ir pagrindiniai argumentai

      Bendrijos prekių ženklo paraišką pateikęs asmuo: ieškovė

      Prašomas įregistruoti Bendrijos prekių ženklas: žodinis prekių ženklas „Yellow Lounge“ 9, 16, 35, 38, 41, 42 ir 45 klasių prekėms ir paslaugoms – Bendrijos prekių ženklo paraiška Nr. 1 0 0 33  421

      Prekių ženklo ar žymens, kuriuo remtasi per protesto procedūrą, savininkė: Yello Strom GmbH

      Prekių ženklas ar žymuo, kuriuo remtasi per protesto procedūrą: nacionalinis prekių ženklas „Yello“ 4, 7, 9, 16, 35, 38, 41, 42 ir 45 klasių prekėms ir paslaugoms

      Protestų skyriaus sprendimas: patenkinti protestą

      Apeliacinės tarybos sprendimas: atmesti apeliaciją

      Ieškinio pagrindai: Reglamento Nr. 207/2009 8 straipsnio 1 dalies b punkto pažeidimas.


title: Byla T-240/11: 2011 m. gegužės 4 d. pareikštas ieškinys byloje L'Oréal prieš VRDT — United Global Media Group (MyBeauty)

text:
               9.7.2011

               LT

               Europos Sąjungos oficialusis leidinys

               C 204/27

         2011 m. gegužės 4 d. pareikštas ieškinys byloje L'Oréal prieš VRDT — United Global Media Group (MyBeauty)

   (Byla T-240/11)
   2011/C 204/48
   Kalba, kuria surašytas ieškinys: anglų

      Šalys

      Ieškovė: L'Oréal (Paryžius, Prancūzija), atstovaujama advokatų A. von Mühlendahl ir S. Abel

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Kita procedūros Apeliacinėje taryboje šalis: United Global Media Group, Inc. (El Segundo, JAV)

      Reikalavimai

               —

               Panaikinti 2011 m. vasario 3 d. Vidaus rinkos derinimo tarnybos (prekių ženklams ir pramoniniam dizainui) pirmosios apeliacinės tarybos sprendimą byloje R 898/2010-1;

               —

               įpareigoti atsakovę padengti bylinėjimosi išlaidas, įskaitant ir tas, kurias ieškovė patyrė Apeliacinėje taryboje; arba,

               —

               nepatenkinus šių reikalavimų, įpareigoti kitą procedūros Apeliacinėje taryboje šalį, jei ji įstotų į bylą Bendrajame Teisme, padengti bylinėjimosi išlaidas, įskaitant ir tas, kurias patyrė ieškovė Apeliacinėje taryboje.

      Ieškinio pagrindai ir pagrindiniai argumentai

      Bendrijos prekių ženklo paraišką pateikęs asmuo: ieškovė

      Prašomas įregistruoti Bendrijos prekių ženklas: vaizdinis prekių ženklas „MyBeauty TV“ 3, 35 ir 41 klasių prekėms — Bendrijos prekių ženklo paraiškos Nr. 6406755

      Prekių ženklo ar žymens, kuriuo remtasi per protesto procedūrą, savininkė: kita procedūros Apeliacinėje taryboje šalis

      Protesto pagrindai: kita procedūros šalis grindė savo protestą Reglamento dėl Bendrijos prekių ženklo 8 straipsnio 4 dalimi, tvirtindama, kad ji yra kelių ankstesnių neregistruotų prekių ženklų, kurie buvo panašūs į ieškovės prekių ženklą, savininkė

      Protestų skyriaus sprendimas: atmesti protestą. Dėl išlaidų Protestų skyrius pažymėjo, kad protestą padavęs asmuo, kaip pralošusi šalis, paprastai turi padengti išlaidas, atsiradusias dėl ieškovės atstovavimo, bet kadangi pastaroji nepaskyrė atstovo Reglamento dėl Bendrijos prekių ženklo 93 straipsnio prasme, neatsirado tokių išlaidų

      Apeliacinės tarybos sprendimas: atmesti apeliaciją ir įpareigoti ieškovę padengti kitos šalies bylinėjimosi išlaidas

      Ieškinio pagrindai: ieškovė tvirtina, kad ginčijamas sprendimas turi būti panaikintas, nes jis pažeidžia Tarybos reglamento Nr. 207/2009 85 straipsnio 1 dalį. Pagal šią nuostatą pralaimėjusi protesto bylos šalis atlygina kitos šalies sumokėtus mokesčius. Reglamento dėl Bendrijos prekių ženklo 85 straipsnio 1 dalyje ši pareiga neapsiriboja vien tik išlaidomis profesionaliam atstovui šio reglamento 93 straipsnio 1 dalies prasme. Įgyvendinimo reglamento 94 taisyklėje taip pat nėra nuostatos dėl to, kad galima išieškoti tik profesionalaus atstovo išlaidas. Priešingai, Įgyvendinimo reglamento 94 taisyklė numato išlaidų „ribas“ išieškotinas tuo atveju, jei profesionalus atstovas veikė laimėjusios šalies vardu. Jei Įgyvendinimo reglamento 94 taisyklė būtų aiškinama taip, kad negalima išieškoti išlaidas tokioje byloje kaip ši, tokia taisyklė visiškai prieštarautų Reglamento dėl Bendrijos prekių ženklo 85 straipsnio 1 daliai ir todėl negaliotų ar nebūtų taikoma.


title: Byla C-198/17: 2017 m. balandžio 13 d. Amtsgericht Hannover (Vokietija) pateiktas prašymas priimti prejudicinį sprendimą byloje Ivan Wallmann/TUIfly GmbH

text:
               17.7.2017

               LT

               Europos Sąjungos oficialusis leidinys

               C 231/10

         2017 m. balandžio 13 d.Amtsgericht Hannover (Vokietija) pateiktas prašymas priimti prejudicinį sprendimą byloje Ivan Wallmann/TUIfly GmbH

   (Byla C-198/17)
   (2017/C 231/12)
   Proceso kalba: vokiečių

      Prašymą priimti prejudicinį sprendimą pateikęs teismas

      Amtsgericht Hannover

      Šalys pagrindinėje byloje

      Ieškovas: Ivan Wallmann

      Atsakovė: TUIfly GmbH

      Prejudiciniai klausimai

               1.

               Ar skrydį vykdančio oro vežėjo personalo dalies, kuri yra reikšminga skrydžiams vykdyti, nebuvimas darbe dėl laikino nedarbingumo laikomas ypatinga aplinkybe pagal Reglamento Nr. 261/2004 (1) 5 straipsnio 3 dalį? Jei į pirmąjį klausimą būtų atsakyta teigiamai: kokią procentinę dalį turi sudaryti į darbą neatvykę darbuotojai, kad tokia aplinkybė būtų pripažinta ypatinga?

               2.

               Jei į pirmąjį klausimą būtų atsakyta neigiamai: ar skrydį vykdančio oro vežėjo personalo dalies, kuri yra reikšminga skrydžiams vykdyti, spontaniškas neatvykimas į darbą dėl streiko, kuris yra neteisėtas pagal darbo teisę ir kolektyvinę sutartį („laukinis streikas“), laikytinas ypatinga aplinkybe pagal Reglamento Nr. 261/2004 5 straipsnio 3 dalį? Jei į antrąjį klausimą būtų atsakyta teigiamai: kokią procentinę dalį turi sudaryti į darbą neatvykę darbuotojai, kad tokia aplinkybė būtų pripažinta ypatinga?

               3.

               Jei į pirmąjį arba antrąjį klausimus būtų atsakyta teigiamai: ar tokia ypatinga aplinkybė turi būti susiklosčiusi tuo metu, kai atšaukiamas skrydis, ar skrydį vykdantis oro vežėjas verslo sumetimais turi teisę parengti naują skrydžių tvarkaraštį?

               4.

               Jei į pirmąjį arba antrąjį klausimus būtų atsakyta teigiamai: su kuo susijusi galimybės išvengti sąvoka – su pačiomis ypatingomis aplinkybėmis, ar su jų atsiradimo pasekmėmis?

      (1)  2004 m. vasario 11 d. Europos Parlamento ir Tarybos reglamentas (EB) Nr. 261/2004, nustatantis bendras kompensavimo ir pagalbos keleiviams taisykles atsisakymo vežti ir skrydžių atšaukimo arba atidėjimo ilgam laikui atveju, panaikinantis Reglamentą (EEB) Nr. 295/91 (OL L 46, p. 1; 2004 m. specialusis leidimas lietuvių k., 7 sk., 8 t., p. 10).


title: Byla F-19/13: 2013 m. vasario 19 d. pareikštas ieškinys byloje ZZ prieš Europos Komisiją

text:
               27.4.2013

               LT

               Europos Sąjungos oficialusis leidinys

               C 123/30

         2013 m. vasario 19 d. pareikštas ieškinys byloje ZZ prieš Europos Komisiją

   (Byla F-19/13)
   2013/C 123/54
   Proceso kalba: prancūzų

      Šalys

      Ieškovas: ZZ, atstovaujamas advokatų D. Abreu Caldas, A. Coolen, J.-N. Louis ir E. Marchal

      Atsakovė: Europos Komisija

      Ginčo dalykas bei aprašymas

   Prašymas panaikinti sprendimą apskaičiuoti papildomą pensijų draudimo stažą, įgytą prieš pradedant tarnybą, pagal naujas BĮN.

      Ieškovo reikalavimai

               —

               Panaikinti 2012 m. liepos 2 d. sprendimą apskaičiuoti papildomą pensijų draudimo stažą, kurį ieškovas įgijo prieš pradėdamas tarnybą Komisijoje.

               —

               Prireikus panaikinti sprendimą atmesti jo 2012 m. gruodžio 7 d. skundą dėl BĮN taikymo ir dėl aktuarinių tarifų, galiojusių jo prašymo perkelti pensines teises pateikimo momentu.

               —

               Priteisti iš atsakovės bylinėjimosi išlaidas.


title: Byla C-448/12: 2012 m. spalio 8 d. Raad van State (Nyderlandai) pateiktas prašymas priimti prejudicinį sprendimą byloje M. Roest prieš Burgemeester van Amsterdam

text:
               26.1.2013

               LT

               Europos Sąjungos oficialusis leidinys

               C 26/17

         2012 m. spalio 8 d.Raad van State (Nyderlandai) pateiktas prašymas priimti prejudicinį sprendimą byloje M. Roest prieš Burgemeester van Amsterdam

   (Byla C-448/12)
   2013/C 26/30
   Proceso kalba: olandų

      Prašymą priimti prejudicinį sprendimą pateikęs teismas

      Raad van State

      Šalys pagrindinėje byloje

      Ieškovė: M. Roest

      Atsakovas: Burgemeester van Amsterdam

      Prejudiciniai klausimai

               1.

               Ar 2004 m. gruodžio 13 d. Tarybos reglamento (EB) Nr. 2252/2004 dėl valstybių narių išduodamų pasų ir kelionės dokumentų apsauginių savybių ir biometrikos standartų (OL L 385, p. 1), iš dalies pakeisto 2009 m. gegužės 28 d. Europos Parlamento ir Tarybos reglamentu (EB) Nr. 444/2009, iš dalies keičiančiu Reglamentą (EB) Nr. 2252/2004 (OL L 142, p. 1), 1 straipsnio 2 dalis galioja, atsižvelgiant į Europos Sąjungos pagrindinių teisių chartijos 7 ir 8 straipsnius ir Žmogaus teisių ir pagrindinių laisvių apsaugos konvencijos 8 straipsnį?

               2.

               Jei atsakymas į pirmąjį klausimą būtų toks, kad 2004 m. gruodžio 13 d. Tarybos reglamento (EB) Nr. 2252/2004 dėl valstybių narių išduodamų pasų ir kelionės dokumentų apsauginių savybių ir biometrikos standartų (OL L 385, p. 1), iš dalies pakeisto 2009 m. gegužės 28 d. Europos Parlamento ir Tarybos reglamentu (EB) Nr. 444/2009, iš dalies keičiančiu Reglamentą (EB) Nr. 2252/2004 (OL L 142, p. 1), 1 straipsnio 2 dalis galioja, ar šio reglamento 4 straipsnio 3 dalį, atsižvelgiant į Europos Sąjungos pagrindinių teisių chartijos 7 ir 8 straipsnius, Žmogaus teisių ir pagrindinių laisvių apsaugos konvencijos 8 straipsnio 2 dalį ir Direktyvos 95/46 (1) 7 straipsnio f punktą, skaitomą kartu su šios direktyvos 6 straipsnio 1 dalies b punktu, reikia aiškinti taip, kad valstybės narės, įgyvendindamos šį reglamentą, turi įstatymu užtikrinti, kad pagal šį reglamentą renkami ir saugomi biometriniai duomenys negali būti „renkami“, tvarkomi ir naudojami kitiems tikslams nei dokumento išdavimui?

      (1)  1995 m. spalio 24 d. Europos Parlamento ir Tarybos direktyva (95/46/EB) dėl asmenų apsaugos tvarkant asmens duomenis ir dėl laisvo tokių duomenų judėjimo (OL L 281, p. 31; 2004 m. specialusis leidimas lietuvių k., 13 sk., 15 t., p. 355).


title: Byla T-155/15 R: 2015 m. gegužės 20 d. Bendrojo Teismo pirmininko nutartis byloje Kaddour/Taryba (Laikinųjų apsaugos priemonių taikymas — Ribojamosios priemonės Sirijai — Lėšų įšaldymas ir atvykimo ir vykimo tranzitu per Europos Sąjungos teritoriją ribojimas — Prašymas sustabdyti vykdymą — Formos reikalavimų pažeidimas — Nepriimtinumas)

text:
               6.7.2015

               LT

               Europos Sąjungos oficialusis leidinys

               C 221/21

         2015 m. gegužės 20 d. Bendrojo Teismo pirmininko nutartis byloje Kaddour/Taryba

   (Byla T-155/15 R)
   ((Laikinųjų apsaugos priemonių taikymas - Ribojamosios priemonės Sirijai - Lėšų įšaldymas ir atvykimo ir vykimo tranzitu per Europos Sąjungos teritoriją ribojimas - Prašymas sustabdyti vykdymą - Formos reikalavimų pažeidimas - Nepriimtinumas))
   (2015/C 221/30)
   Proceso kalba: prancūzų

      Šalys

      Ieškovas: Khaled Kaddour (Damaskas, Sirija), atstovaujamas advokatų A. Boesch, D. Amaudruz ir M. Ponsard

      Atsakovė: Europos Sąjungos Taryba

      Dalykas

   Prašymas sustabdyti ieškovui pagal 2015 m. sausio 26 d. Tarybos įgyvendinimo reglamentą (ES) 2015/108, kuriuo įgyvendinamas Reglamentas (ES) Nr. 36/2012 dėl ribojamųjų priemonių, atsižvelgiant į padėtį Sirijoje (OL L 20, p. 2) ir 2015 m. sausio 26 d. Tarybos įgyvendinimo sprendimą (BUSP) 2015/117, kuriuo įgyvendinamas Sprendimas 2013/255/BUSP dėl ribojamųjų priemonių Sirijai (OL L 20, p. 85) taikomas priemones.

      Rezoliucinė dalis

               1.

               Atmesti prašymą taikyti laikinąsias apsaugos priemones.

               2.

               Atidėti bylinėjimosi išlaidų klausimo nagrinėjimą.


title: Byla C-364/04 Symvoulio tis Epikrateias (Epitropi anastolon) (Graikija) 2004 m. liepos 30 d. nutartimi pateiktas prašymas priimti prejudicinį sprendimą byloje Michaniki AE prieš Ypourgos Perivallontos, Chorotaxias kai Dimosion Ergon (Aplinkos, planavimo ir viešųjų darbų ministeriją), palaikomą Syndesmos Technikon Etaireion Anoteron Taxeon

text:
               20.11.2004

               LT

               Europos Sąjungos oficialusis leidinys

               C 284/7

         Symvoulio tis Epikrateias (Epitropi anastolon) (Graikija) 2004 m. liepos 30 d. nutartimi pateiktas prašymas priimti prejudicinį sprendimą byloje Michaniki AE prieš Ypourgos Perivallontos, Chorotaxias kai Dimosion Ergon (Aplinkos, planavimo ir viešųjų darbų ministeriją), palaikomą Syndesmos Technikon Etaireion Anoteron Taxeon
   (Byla C-364/04)
   (2004/C 284/15)
   Symvoulio tis Epikrateias (Epitropi anastolon) (Graikija) 2004 m. liepos 30 d. nutartimi kreipėsi į Europos Bendrijų Teisingumo Teismą su prašymu, kurį Sekretoriatas gavo 2004 m. rugpjūčio 20 d., priimti prejudicinį sprendimą byloje Michaniki AE prieš Ypourgos Perivallontos, Chorotaxias kai Dimosion Ergon (Aplinkos, planavimo ir viešųjų darbų ministeriją), palaikomą Syndesmos Technikon Etaireion Anoteron Taxeon.
   Symvoulio tis Epikrateias (Epitropi anastolon) prašo Teisingumo Teismo atsakyti į šiuos klausimus:

               1.

               Ar 1993 m. birželio 14 d. Tarybos direktyvos Nr. 93/37 dėl viešojo darbų pirkimo sutarčių sudarymo tvarkos derinimo (1) 30 straipsnio 4 dalis įpareigoja perkančiąją organizaciją, kuri paskelbia konkursą dėl viešosios darbų pirkimo sutarties sudarymo taip, kaip aprašyta šios nutarties motyvuojamoje dalyje (pasiūlymų paskelbimas be paaiškinimų apie atskiroms kainų grupėms taikomas nuolaidas ir be atskirų nuolaidų tinkamumo kontrolės), laikytis tam tikrų turinio reikalavimų sprendimui, kuriuo ji prašo konkurso dalyvio paaiškinti savo pasiūlymą, kurio ribinė kaina, apskaičiuota pritaikius matematinį metodą, turintį tokius pačius požymius kaip ir minėtos nutarties motyvuojamoje dalyje aprašytas matematinis metodas, laikoma neįprastai maža?

               2.

               Jei bus teigiamai atsakyta į pirmą klausimą: ar minėtos Direktyvos Nr. 93/97 nuostatos reikalavimams įvykdyti pakanka, kad atitinkamame sprendime būtų nurodyta konkurso dalyvio vienai ar keletui kainų grupių pasiūlyta atskira nuolaida, kuri perkančiajai organizacijai atrodo problematiška, ar perkančioji organizacija taip pat turi nurodyti priežastis, dėl kurių ji šią nuolaidą laiko problematiška, ir todėl turi pateikti savo detalius atitinkamų darbų ribinių sąnaudų įvertinimus?

      (1)  OL L 199, 1993 8 9, p. 54.


title: Byla T-281/11 P: 2013 m. gegužės 16 d. Bendrojo Teismo sprendimas byloje Canga Fano prieš Tarybą (Apeliacinis skundas — Viešoji tarnyba — Pareigūnai — Pareigų paaukštinimas — 2009 m. pareigų paaukštinimo procedūra — Sprendimas nepaaukštinti ieškovo suteikiant AD 13 lygį — Nuopelnų palyginimas — Teismo vykdomas akivaizdžios vertinimo klaidos patikrinimas)

text:
               29.6.2013

               LT

               Europos Sąjungos oficialusis leidinys

               C 189/19

         2013 m. gegužės 16 d. Bendrojo Teismo sprendimas byloje Canga Fano prieš Tarybą

   (Byla T-281/11 P) (1)

   (Apeliacinis skundas - Viešoji tarnyba - Pareigūnai - Pareigų paaukštinimas - 2009 m. pareigų paaukštinimo procedūra - Sprendimas nepaaukštinti ieškovo suteikiant AD 13 lygį - Nuopelnų palyginimas - Teismo vykdomas akivaizdžios vertinimo klaidos patikrinimas)
   2013/C 189/36
   Proceso kalba: prancūzų

      Šalys

      Apeliantas: Diego Canga Fano (Briuselis, Belgija), atstovaujamas advokatų S. Rodrigues ir C. Bernard-Glanz

      Kita proceso šalis: Europos Sąjungos Taryba, atstovaujama M. Bauer ir J. Herrmann

      Dalykas

   Apeliacinis skundas dėl 2011 m. kovo 24 d. Europos Sąjungos Tarnautojų teismo (pirmosios kolegijos) Sprendimo Canga Fano prieš Tarybą (F-104/09, dar nepaskelbtas Rinkinyje) panaikinimo.

      Rezoliucinė dalis

               1.

               Atmesti apeliacinį skundą.

               2.

               Diego Canga Fano padengia savo ir Europos Sąjungos Tarybos bylinėjimosi išlaidas, patirtas šioje instancijoje.

      (1)  OL C 238, 2011 8 13


title: Byla F-6/15: 2015 m. sausio 21 d. pareikštas ieškinys byloje ZZ/EASA

text:
               30.3.2015

               LT

               Europos Sąjungos oficialusis leidinys

               C 107/40

      2015 m. sausio 21 d. pareikštas ieškinys byloje ZZ/EASA

      (Byla F-6/15)
      (2015/C 107/53)
      Proceso kalba: anglų

         Šalys

         Ieškovas: ZZ, atstovaujamas advokato E. Asenov

         Atsakovė: Europos aviacijos saugos agentūra (EASA)

         Ginčo dalykas bei aprašymas

      Europos aviacijos saugos agentūros sprendimo, kuriuo buvo nutraukta ieškovo terminuota sutartis prieš pasibaigiant nustatytam terminui, panaikinimas ir prašymas atlyginti nuostolius kartu su palūkanomis už moralinę ir materialinę žalą, padarytą dėl išankstinio sutarties nutraukimo.

         Ieškovo reikalavimai

                  —

                  panaikinti ginčijamą 2014 m. balandžio 16 d. sprendimą, kuriuo nutraukiama ieškovo sutartis, kuri buvo patvirtinta 2014 m. spalio 27 d. EASA sprendimu Nr. SR 14-005;

                  —

                  priteisti moralinę žalą, kurią patyrė ieškovas dėl įžeidimų, pažeminimo, reputacijos pabloginimo ir sveikatos sužalojimo dėl priimto sprendimo. Ieškovas nuostolius vertina 100 000 EUR;

                  —

                  priteisti kompensaciją už materialinius nuostolius, kuriuos patyrė ieškovas dėl išankstinio jo sutarties nutraukimo. Nuostoliai lygūs skirtumui tarp ieškovo pilno atlyginimo ir kompensacijos pagal Pareigūnų tarnybos nuostatų 47 straipsnio b punkto ii papunktį už laikotarpį tarp išankstinio ieškovo sutarties nutraukimo ir jos atnaujinimo dienos ar iki dienos, kai sutartis pasibaigia 2015 m. lapkričio 1 d. Skirtumas siekia 75 000 EUR, tačiau tikslesnius paskaičiavimus gali atlikti EASA buhalterijos tarnyba;

                  —

                  atnaujinti normalų ieškovo sutarties vykdymą ir tarnybinius santykius su Europos aviacijos saugos agentūra;

                  —

                  Dėl įrodymų:

                              —

                              vienas liudininkas liudys per žodinę proceso dalį siekiant paliudyti apie ieškovo reputaciją civilinės aviacijos bendruomenėje prieš neteisėtą atleidimą;

                              —

                              vienas liudininkas liudys per žodinę proceso dalį siekiant paliudyti apie ieškovo sveikatos būklę per ir po neteisėto atleidimo ir sutarties nutraukimo;

                              —

                              įpareigoti EASA pateikti jos „jautrių“ tarnybos vietų sąrašą.

                  —

                  Kalbant apie bylinėjimosi išlaidas ieškovas prašo priteisti iš atsakovės jos ir ieškovo bylinėjimosi išlaidas, įskaitant išlaidas advokatui, atstovaujančiam ieškovą Tarnautojų teisme, liudytojų išlaidas ir kitas išlaidas, susijusias su procesu.


title: Byla T-19/06: 2011 m. spalio 5 d. Bendrojo Teismo sprendimas byloje Mindo prieš Komisiją (Konkurencija — Karteliai — Italijos žaliavinio tabako pirkimo ir pirminio perdirbimo rinka — Sprendimas, kuriuo konstatuojamas EB 81 straipsnio pažeidimas — Kainų nustatymas ir rinkos padalijimas — Solidariai už skolos sumokėjimą atsakingo skolininko atliktas baudos mokėjimas — Per procesą ieškovei iškelta byla dėl nemokumo — Suinteresuotumo pareikšti ieškinį teisme išnykimas — Sprendimo nereikalingumas)

text:
               19.11.2011

               LT

               Europos Sąjungos oficialusis leidinys

               C 340/15

         2011 m. spalio 5 d. Bendrojo Teismo sprendimas byloje Mindo prieš Komisiją

   (Byla T-19/06) (1)

   (Konkurencija - Karteliai - Italijos žaliavinio tabako pirkimo ir pirminio perdirbimo rinka - Sprendimas, kuriuo konstatuojamas EB 81 straipsnio pažeidimas - Kainų nustatymas ir rinkos padalijimas - Solidariai už skolos sumokėjimą atsakingo skolininko atliktas baudos mokėjimas - Per procesą ieškovei iškelta byla dėl nemokumo - Suinteresuotumo pareikšti ieškinį teisme išnykimas - Sprendimo nereikalingumas)
   2011/C 340/28
   Proceso kalba: anglų

      Šalys

      Ieškovė: Mindo Srl (Roma, Italija), atstovaujama advokatų J. Folguera Crespo ir P. Vidal Martínez

      Atsakovė: Europos Komisija, iš pradžių atstovaujama É. Gipsini Fournier, N. Khan ir F. Amato, vėliau — É. Gippini Fournier, N. Khan ir L. Malferrari

      Dalykas

   Pagrindinis prašymas iš dalies panaikinti 2005 m. spalio 20 d. Komisijos sprendimą C(2005) 4012 galutinis dėl procedūros pagal [EB] 81 straipsnio 1 dalį (byla COMP/C.38.281/B.2 — Žaliavinis tabakas — Italija) ir papildomas prašymas sumažinti Mindo Srl skirtą baudą.

      Sprendimo rezoliucinė dalis

               1.

               Dėl šio ieškinio nebereikia priimti sprendimo.

               2.

               Priteisti iš Mindo Srl bylinėjimosi išlaidas.

      (1)  OL C 60, 2006 3 11.


title: Byla C-336/17 P: 2017 m. birželio 6 d. HB ir kt. pateiktas apeliacinis skundas dėl 2017 m. balandžio 5 d. Bendrojo Teismo (pirmoji kolegija) priimto sprendimo byloje T-361/14, HB ir kt./Europos Komisija

text:
               28.8.2017

               LT

               Europos Sąjungos oficialusis leidinys

               C 283/22

         2017 m. birželio 6 d. HB ir kt. pateiktas apeliacinis skundas dėl 2017 m. balandžio 5 d. Bendrojo Teismo (pirmoji kolegija) priimto sprendimo byloje T-361/14, HB ir kt./Europos Komisija

   (Byla C-336/17 P)
   (2017/C 283/31)
   Proceso kalba: vokiečių

      Šalys

      Apeliantai: HB ir kt., atstovaujami advokato Dr. P. Brockmann

      Kita proceso šalis: Europos Komisija

      Apeliantų reikalavimai

               1)

               Panaikinti 2017 m. balandžio 5 d. Europos Sąjungos Bendrojo Teismo sprendimą HB ir kt./Komisija (byla T–361/14), kuriuo buvo atmestas kaip nepagrįstas ieškinys ir priteista iš ieškovų bylinėjimosi išlaidos, ir grąžinti bylą Bendrajam Teismui, kad jis surengtų naują posėdį,
               prireikus,

               2)

               jei Teisingumo Teismas manytų, kad yra pakankamai informuotas, pačiam priimti sprendimą dėl esmės ir patvirtinti, kad žmogaus ir gyvūno psichologinė sąveika priskirtina Sąjungos kompetencijai;

               3)

               bet kuriuo atveju, priteisti iš Europos Komisijos bylinėjimosi išlaidas.

      Apeliacinio skundo pagrindai ir pagrindiniai argumentai

      Pirmasis apeliacinio skundo pagrindas: proceso trūkumas, pasireiškiantis teisių į gynybą pažeidimu, nes:

               —

               apeliantus atstovaujantis advokatas ir teisėjai nebuvo informuoti apie tai, kad pirmasis apeliantas prisistatė laiku tam, kad dalyvautų posėdyje, kuris įvyko 2016 m. rugsėjo 27 d., nes Bendrojo Teismo darbuotojas uždraudė patekti į vidų jo mažametei dukrai dėl to, kad vaiko auklė vėlavo ir todėl buvo atsisakyta įleisti apeliantą ir, priešingai nei tvirtina minėtas darbuotojas, informacija apie jo buvimą nebuvo pateikta nei teisėjams, nei apeliantus atstovaujančiam advokatui;

               —

               kiti apeliantai taip pat nebuvo informuoti, kad jie turi prisistatyti į posėdžių salę, nors jie buvo atvykę prieš prasidedant posėdžiui, tačiau po pranešime nurodytos valandos,

         dėl to apeliantų, kaip liudytojų, apklausa, kurios buvo prašyta raštu, neįvyko, todėl tai neišvengiamai lėmė klaidingą teisinį vertinimą, t. y. konstatavimą, kad ieškinys buvo nepagrįstas.

      Antrasis apeliacinio skundo pagrindas: procesinis trūkumas, pasireiškiantis įrodymų įrodomosios vertės vertinimu prieš leidžiant juos pateikti, nes:

               —

               visi įrodymai, kuriuos buvo siūlyta pateikti, buvo nemotyvuotai ir klaidingai atmesti;

               —

               konkrečiai dėl tarpdisciplininių problemų ekspertų santrauką pateikti nebuvo leista;

               —

               šalims nebuvo pateikti jokie klausimai nei raštu, nei žodžiu,

         o tai, apeliantų teigimu, neišvengiamai lėmė klaidingą teisinį vertinimą, t. y. konstatavimą, kad ieškinys buvo nepagrįstas.

      Trečiasis apeliacinio skundo pagrindas: tuo atveju, jei Teisingumo Teismas pripažintų etiką klausimu, susijusiu su žmogaus teisėmis ir svarbiu integracijos reikalavimu, būtų galima priimti sprendimą dėl esmės, atsižvelgiant į bylos medžiagą.


title: Byla T-3/07 2007 m. sausio 2 d. pareikštas ieškinys byloje Ispanija prieš Komisiją

text:
               10.3.2007

               LT

               Europos Sąjungos oficialusis leidinys

               C 56/31

         2007 m. sausio 2 d. pareikštas ieškinys byloje Ispanija prieš Komisiją

   (Byla T-3/07)
   (2007/C 56/62)
   Proceso kalba: ispanų
   Šalys

      Ieškovė: Ispanijos Karalystė, atstovaujama J. M. Rodríguez Cárcamo

      Atsakovė: Europos Bendrijų Komisija
   Ieškovės reikalavimai

               —

               Panaikinti visą Sprendimą C (2006) 5103, kuriuo numatyta taikyti finansinius koregavimus penkiems Andalūzijos teritorijoje įgyvendinamiems projektams:

                           —

                           dėl pirmo iš pateiktų motyvų turi būti iš dalies panaikintas Sprendimas, sumažinantis koregavimų sumą 1 136 320 EUR,

                           —

                           dėl antro iš pateiktų motyvų turi būti iš dalies panaikintas ginčijamas sprendimas, sumažinantis koregavimų sumą 267 746 EUR ir papildomai dėl skaičiavimo klaidos — 90 186 EUR,

                           —

                           dėl trečio iš pateiktų motyvų turi būti iš dalies panaikintas ginčijamas sprendimas, sumažinantis koregavimų sumą 76 369 EUR,

                           —

                           dėl ketvirto iš pateiktų motyvų turi būti iš dalies panaikintas ginčijamas sprendimas, sumažinantis koregavimų sumą 3 264 849 EUR.

               —

               priteisti iš Komisijos bylinėjimosi išlaidas.

         Ieškinio pagrindai ir pagrindiniai argumentai
   Šis ieškinys pareikštas dėl 2006 m. spalio 20 d. Komisijos sprendimo C (2006) 5103, kuriuo sumažinama Sanglaudos fondo suteikta parama penkiems Andalūzijos autonominės bendruomenės teritorijoje įgyvendinamiems projektams, nurodomiems toliau:

               —

               Nr. 2000.ES.16.C.PE.012 (Būtini Andalūzijos autonominės bendruomenės atliekų tvarkymo darbai).

               —

               Nr. 2000.ES.16.C.PE.066 (Sanitarinio valymo ir valymo darbai Guadalquivir baseine).

               —

               N. 2000.ES.16.C.PE.004 (Sanitarinio ir valymo darbai Pietų baseine: I etapas).

               —

               Nr. 2001.ES-16.C.PE.025 (RSU valymo įrenginių skaičiaus padidinimas Andalūzijos autonominėje bendruomenėje — 2001).

               —

               Nr. 2000.ES.16.C.PE.138 (Būtini Andalūzijos autonominės bendruomenės atliekų tvarkymo darbai).

         Ginčijamame sprendime, kuriame daugiausiai nagrinėjamas projektas 012, Komisija taiko 4 745 284 EUR koregavimą remdamasi konkrečiais motyvais, susijusiais su išlaidų subsidijavimo užtikrinimo kontrole ir tam tikrų normų, susijusių su sutarčių sudarymu, įgyvendinimu (tiesioginis dviejų sutarčių sudarymas, patirties kriterijaus naudojimas konkurse ir galimi pažeidimai, susiję su tam tikrų sutarčių skelbimu).
   Grįsdama savo reikalavimus valstybė ieškovė nurodo:

               —

               teisėtų lūkesčių, teisinio saugumo ir proporcingumo principų, kiek tai susiję su tam tikrų išlaidų subsidijavimu, pažeidimą, nes ginčijama priemonė buvo priimta dar nenustojus galioti išimčiai, kurios buvo prašyta tam, kad būtų nepatvirtintos nesubsidijuotinos išlaidos ir pakeistos kitomis subsidijuotinomis.

               —

               neteisingą Direktyvos 92/50/EEB (1) 11 straipsnio 3 dalies b ir e punktų aiškinimą, kiek tai susiję su tariamais pažeidimais, nustatytais tiesiogiai sudarant dvi paslaugų sutartis. Be to, papildomai nurodoma ir skaičiavimo klaida.

               —

               direktyvų viešųjų pirkimų srityje pažeidimą dėl to, kad tarp konkurso kriterijų įrauktas „patirties kriterijus“. Šiuo atžvilgiu teigiama, kad nors šis kriterijus taikomuose teisės aktuose aiškiai neįtvirtintas, pačioje Bendrijos teismų praktikoje ši galimybė yra pripažinta ir todėl šio kriterijaus naudojimas niekaip negalėtų sudaryti rimto ir akivaizdaus Bendrijos teisinės sistemos pažeidimo, o bet kuriuo atveju tik būtų atleistina dėl normos aiškumo trūkumo teisės klaida.

               —

               rimto ir akivaizdaus įsipareigojimų neįvykdymo nebuvimą ir tuo pačiu pakankamai akivaizdaus Bendrijos teisės pažeidimo nebuvimą dėl pažeidimų, atsiradusių nepaskelbus tam tikrų sutarčių.

      (1)  1992 m. birželio 18 d. Tarybos direktyva 92/50/EEB dėl viešojo paslaugų pirkimo sutarčių sudarymo tvarkos derinimo (OL L 209, 1992 7 24, p. 1).


title: Byla T-203/15: 2015 m. lapkričio 20 d. Bendrojo Teismo nutartis byloje Zitro IP/VRDT (WORLD OF BINGO) (Bendrijos prekių ženklas — Žodinio Bendrijos prekių ženklo WORLD OF BINGO paraiška — Absoliutus atmetimo pagrindas — Apibūdinamasis pobūdis — Reglamento (EB) Nr. 207/2009 7 straipsnio 1 dalies c punktas — Akivaizdžiai teisiškai nepagrįstas ieškinys)

text:
               1.2.2016

               LT

               Europos Sąjungos oficialusis leidinys

               C 38/60

         2015 m. lapkričio 20 d. Bendrojo Teismo nutartis byloje Zitro IP/VRDT (WORLD OF BINGO)

   (Byla T-203/15) (1)

   ((Bendrijos prekių ženklas - Žodinio Bendrijos prekių ženklo WORLD OF BINGO paraiška - Absoliutus atmetimo pagrindas - Apibūdinamasis pobūdis - Reglamento (EB) Nr. 207/2009 7 straipsnio 1 dalies c punktas - Akivaizdžiai teisiškai nepagrįstas ieškinys))
   (2016/C 038/80)
   Proceso kalba: ispanų

      Šalys

      Ieškovė: Zitro IP Sàrl (Liuksemburgas, Liuksemburgas), atstovaujama advokato A. Canela Giménez

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama V. Melgar ir J. Crespo Carrillo

      Dalykas

   Ieškinys dėl 2015 m. vasario 23 d. VRDT ketvirtosios apeliacinės tarybos sprendimo (byla R 1900/2014-4), susijusio su paraiška įregistruoti žodinį žymenį WORLD OF BINGO kaip Bendrijos prekių ženklą.

      Rezoliucinė dalis

               1.

               Atmesti ieškinį.

               2.

               Priteisti iš Zitro IP Sàrl bylinėjimosi išlaidas.

      (1)  OL C 198, 2015 6 15.


title: Byla C-530/08: 2009 m. lapkričio 12 d. Teisingumo Teismo šeštosios kolegijos pirmininko nutartis byloje Europos Bendrijų Komisija prieš Vengrijos Respubliką

text:
               13.3.2010

               LT

               Europos Sąjungos oficialusis leidinys

               C 63/43

         2009 m. lapkričio 12 d. Teisingumo Teismo šeštosios kolegijos pirmininko nutartis byloje Europos Bendrijų Komisija prieš Vengrijos Respubliką

   (Byla C-530/08) (1)

   2010/C 63/70

      Proceso kalba: vengrų

   Šeštosios kolegijos pirmininkas nutartimi nurodė išbraukti bylą iš registro.

      (1)  OL C 19, 2009 1 24.


title: Bylos C-246/03 išbraukimas iš registro

text:
               30.4.2005

               LT

               Europos Sąjungos oficialusis leidinys

               C 106/21

         Bylos C-246/03 (1) išbraukimas iš registro
   (2005/C 106/45)

      (Proceso kalba: graikų)

   Europos Bendrijų Teisingumo Teismo pirmininkas 2004 m. lapkričio 19 d. nutartimi nurodė išbraukti iš registro bylą C-246/03 Europos Bendrijų Komisija prieš Graikijos Respubliką.

      (1)  OL C 184, 2003 8 2.


title: Byla C-283/05 Oberster Gerichtshof (Austrija) 2005 m. birželio 30 d. nutartimi pateiktas prašymas priimti prejudicinį sprendimą byloje ASML Netherlands BV prieš SEMIS Semiconductor Industry Services GmbH

text:
               17.9.2005

               LT

               Europos Sąjungos oficialusis leidinys

               C 229/8

      Oberster Gerichtshof (Austrija) 2005 m. birželio 30 d. nutartimi pateiktas prašymas priimti prejudicinį sprendimą byloje ASML Netherlands BV prieš SEMIS Semiconductor Industry Services GmbH

   (Byla C-283/05)
   (2005/C 229/17)
   Proceso kalba: vokiečių

      Oberster Gerichtshof (Austrija) 2005 m. birželio 30 d. nutartimi kreipėsi į Europos Bendrijų Teisingumo Teismą su prašymu, kurį Teisingumo Teismo sekretoriatas gavo 2005 m. liepos 14 d., priimti prejudicinį sprendimą byloje ASML Netherlands BV prieš SEMIS Semiconductor Industry Services GmbH.

      Oberster Gerichtshof prašo Teisingumo Teismo atsakyti į šiuos klausimus:

               1.

               Ar 2000 m. gruodžio 22 d. Tarybos reglamento (EB) Nr. 44/2001 dėl jurisdikcijos ir teismo sprendimų civilinėse ir komercinėse bylose pripažinimo ir vykdymo (1) 34 straipsnio 2 punkto formuluotė „<...> išskyrus jei atsakovas nepradėjo proceso siekdamas apskųsti tokį sprendimą, kai tai jam buvo įmanoma padaryti“ aiškintina taip, kad tokios „galimybės“ sąlyga bet kuriuo atveju yra valstybėje narėje už akių priimto apskundžiamo sprendimo kopijos tinkamas, pagal taikytinų įteikimą reglamentuojančių teisės aktų reikalavimus įteikimas atsakovui?

               2.

               Jei atsakymas į pirmą klausimą neigiamas, ar nutarties dėl prašymo paskelbti vykdytiną Austrijoje 2004 m. birželio 16 d.Rechtbank te 's-Hertogenbosch už akių priimtą sprendimą ir įsakyti vykdyti vykdytinu paskelbtą užsienio valstybėje išduotą vykdymo dokumentą kopijos įteikimas turėjo paskatinti atsakovą ir skolininką, t. y. atsakovą vykdymo procese, išsiaiškinti, pirma, ar šis sprendimas yra ir, antra, ar yra būdų valstybės, kurioje buvo priimtas sprendimas, teisės aktų nustatyta tvarka pateikti (galimą) skundą, tokiu būdu siekiant išsiaiškinti jo galimybę pateikti skundą, o tai yra pagrindinė sąlyga taikyti nepripažinimo pagrindų išimtį pagal Reglamento (EB) Nr. 44/2001 34 straipsnio 2 dalį?

      (1)  OL L 12, p. 1.


title: Byla T-75/08: 2009 m. rugsėjo 30 d. Pirmosios instancijos teismo sprendimas byloje JOOP! GmbH prieš VRDT (!) (Bendrijos prekių ženklas — Vaizdinio Bendrijos prekių ženklo, vaizduojančio šauktuką, paraiška — Absoliutus atmetimo pagrindas — Skiriamojo požymio nebuvimas — Dėl naudojimo įgytų skiriamųjų požymių nebuvimas — Reglamento (EB) Nr. 40/94 7 straipsnio 1 dalies, b ir c punktai bei 3 straipsnis (dabar — Reglamento Nr. 207/2009 (EB) 7 straipsnio 1 dalies, b ir c punktai bei 3 straipsnis))

text:
               21.11.2009

               LT

               Europos Sąjungos oficialusis leidinys

               C 282/43

         2009 m. rugsėjo 30 d. Pirmosios instancijos teismo sprendimas byloje JOOP! GmbH prieš VRDT (!)

   (Byla T-75/08) (1)

   (Bendrijos prekių ženklas - Vaizdinio Bendrijos prekių ženklo, vaizduojančio šauktuką, paraiška - Absoliutus atmetimo pagrindas - Skiriamojo požymio nebuvimas - Dėl naudojimo įgytų skiriamųjų požymių nebuvimas - Reglamento (EB) Nr. 40/94 7 straipsnio 1 dalies, b ir c punktai bei 3 straipsnis (dabar — Reglamento Nr. 207/2009 (EB) 7 straipsnio 1 dalies, b ir c punktai bei 3 straipsnis))
   2009/C 282/81
   Proceso kalba: vokiečių

      Šalys

      Ieškovė: JOOP! GmbH (Hamburgas, Vokietija), atstovaujama advokatų H. Schmidt-Hollburg, W. Möllering, A. Löhde, H. Leo, A. Witte, T. Frank, A. Theil, H.-P. Rühland, B. Willers ir T. Rein

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama G. Schneider

      Dalykas

   Ieškinys, pareikštas dėl 2007 m. lapkričio 26 d. VRDT pirmosios apeliacinės tarybos sprendimo (byla R 1134/2007-1) dėl prašymo įregistruoti vaizdinį ženklą kaip Bendrijos prekių ženklą.

      Rezoliucinė dalis

               1.

               Atmesti ieškinį.

               2.

               Priteisti iš JOOP! GmbH bylinėjimosi išlaidas.

      (1)  OL C 107, 2008 4 26.


title: Byla C-368/08: 2009 m. gegužės 19 d. Teisingumo Teismo (šeštoji kolegija) sprendimas byloje Europos Bendrijų Komisija prieš Graikijos Respubliką (Valstybės įsipareigojimų neįvykdymas — Direktyva 2004/35/EB — Žalos aplinkai ištaisymas — Principas teršėjas moka )

text:
               4.7.2009

               LT

               Europos Sąjungos oficialusis leidinys

               C 153/16

         2009 m. gegužės 19 d. Teisingumo Teismo (šeštoji kolegija) sprendimas byloje Europos Bendrijų Komisija prieš Graikijos Respubliką
   (Byla C-368/08) (1)

   (Valstybės įsipareigojimų neįvykdymas - Direktyva 2004/35/EB - Žalos aplinkai ištaisymas - Principas „teršėjas moka“)
   2009/C 153/31
   Proceso kalba: graikų

      Šalys

      Ieškovė: Europos Bendrijų Komisija, atstovaujama U. Wölker ir I. Dimitriou

      Atsakovė: Graikijos Respubliką, atstovaujama N. Dafniou

      Dalykas

   Valstybės įsipareigojimų neįvykdymas — Nuostatų, būtinų įgyvendinti 2004 m. balandžio 21 d. Europos Parlamento ir Tarybos direktyvą 2004/35/EB dėl atsakomybės už aplinkos apsaugą siekiant išvengti žalos aplinkai ir ją ištaisyti (atlyginti), nepriėmimas per nustatytą terminą

      Rezoliucinė dalis

               1.

               Per nustatytą terminą nepriėmusi 2004 m. balandžio 21 d. Europos Parlamento ir Tarybos direktyvą 2004/35/EB dėl atsakomybės už aplinkos apsaugą siekiant išvengti žalos aplinkai ir ją ištaisyti (atlyginti) įgyvendinančių įstatymų ir kitų teisės aktų, Graikijos Respublika neįvykdė įsipareigojimų pagal šios direktyvos 19 straipsnio 1 dalį.

               2.

               Graikijos Respublika padengia bylinėjimosi išlaidas.

      (1)  OL C 247, 2008 9 27.


title: Byla C-421/08 P 2008 m. rugsėjo 24 d. Calebus, SA pateiktas apeliacinis skundas dėl 2008 m. liepos 14 d. Pirmosios instancijos teismo (pirmoji kolegija) priimtos nutarties byloje T-366/06 Calebus, SA prieš Europos Bendrijų Komisiją ir Ispanijos Karalystę

text:
               7.3.2009

               LT

               Europos Sąjungos oficialusis leidinys

               C 55/5

         2008 m. rugsėjo 24 d.Calebus, SA pateiktas apeliacinis skundas dėl 2008 m. liepos 14 d. Pirmosios instancijos teismo (pirmoji kolegija) priimtos nutarties byloje T-366/06 Calebus, SA prieš Europos Bendrijų Komisiją ir Ispanijos Karalystę

   (Byla C-421/08 P)
   (2009/C 55/08)
   Proceso kalba: ispanų
   Šalys

      Apeliantė: Calebus, SA, atstovaujama advokato R. Bocanegra Sierra

      Kitos proceso šalys: Europos Bendrijų Komisija ir Ispanijos Karalystė
   Apeliantės reikalavimai
   Priimti apeliacinį skundą dėl 2008 m. liepos 14 d. Pirmosios instancijos teismo nutarties, kuria Calebus S.A. ieškinys byloje T–366/06 pripažįstamas nepriimtinu, ir, atlikus teisinius formalumus, priimti sprendimą patenkinti apeliacinį skundą, panaikinti skundžiamą nutartį, pripažinti ieškinį priimtinu ir patenkinti jos reikalavimus.
   Apeliacinio skundo pagrindai ir pagrindiniai argumentai
   Apeliacinis skundas pateiktas dėl 2008 m. liepos 14 d. Pirmosios instancijos teismo nutarties, kurioje Calebus S.A byloje T–366/06 pateiktas ieškinys dėl 2006 m. liepos 19 d. Sprendimo 2006/613/EB (1), priimančio Viduržemio jūros biogeografinio regiono Bendrijos svarbos teritorijų sąrašą, panaikinimo tiek, kiek ieškovės nuosavybė „Las Cuerdas“ priskiriamas sąraše nurodytai Bendrijos svarbos teritorijai „ES6110006 Ramblas de Gergal, Tabernas y Sur de Sierra Alhamilla“.
   Apeliaciniame skunde manoma, kad skundžiamoje nutartyje yra teisės klaida, nes joje teigiama, kad ieškinys yra nepriimtinas, nes bendrovė ieškovė nėra tiesiogiai suinteresuota, kad sprendimas būtų panaikintas. Priešingai nei nurodoma nutartyje, Sprendimu 2006/613 valstybės narės įpareigojamos bet kuriuo atveju savaime automatiškai nustatyti Bendrijos svarbos teritorijomis (BST) pripažintoms teritorijoms, kuriose yra ir ieškovės nuosavybė „Las Cuerdas“, apsaugos tvarką, pagal kurią privalomai apribojama galimybė naudotis nuosavybe, sumažinamas jos rentabilumas ir pardavimo vertė. Valstybės narės turi diskreciją nustatyti konkretų šių priemonių turinį, tačiau negali nuspręsti, kuriai nuosavybei šios priemonės taikytinos. Todėl ši diskrecija nepaneigia sprendimo tiesioginio poveikio bendrovės ieškovės teisėms.

      (1)  OL L 259, p. 1.


title: Byla C-351/09: 2009 m. rugpjūčio 28 d. pareikštas ieškinys byloje Europos Bendrijų Komisija prieš Maltos Respubliką

text:
               7.11.2009

               LT

               Europos Sąjungos oficialusis leidinys

               C 267/45

         2009 m. rugpjūčio 28 d. pareikštas ieškinys byloje Europos Bendrijų Komisija prieš Maltos Respubliką

   (Byla C-351/09)
   2009/C 267/77
   Proceso kalba: anglų

      Šalys

      Ieškovė: Europos Bendrijų Komisija, atstovaujama S. Pardo Quintillán, K. Xuereb

      Atsakovė: Maltos Respublika

      Ieškovės reikalavimai

               —

               Paskelbti, kad Maltos Respublika:

                           a)

                           nesudariusi vidaus paviršinių vandenų monitoringo programų ir neužtikrinusi jų veikimo pagal Direktyvos 2000/60/EB (1) 8 straipsnio pirmas dvi dalis,

                           b)

                           taip pat neįvykdžiusi įsipareigojimo pateikti apibendrintas vidaus paviršinių vandenų monitoringo programų ataskaitas pagal minėtos direktyvos 15 straipsnio antrą dalį,

                     pažeidė minėtos direktyvos 8 ir 15 straipsnius.

               —

               Priteisti iš Maltos Respublikos bylinėjimosi išlaidas.

      Ieškinio pagrindai ir pagrindiniai argumentai

   Pagal direktyvos 15 straipsnio 2 dalį apibendrintas monitoringo programų ataskaitas buvo galima pateikti vėliausiai 2007 m. kovo 22 dieną. Be to, įpareigojimas pateikti apibendrintas vidaus paviršinių vandenų monitoringo programų ataskaitas nesusijęs su įpareigojimu pateikti 1-ąjį vandens baseino valdymo planą. Apibendrinta vidaus paviršinių vandenų monitoringo programų ataskaita iki šiol nepateikta. Todėl Komisija mano, kad Maltos Respublika neįvykdė įsipareigojimų pagal direktyvos 15 straipsnio antrą dalį.
   Be to, atsižvelgdama į minėtą Maltos Respublikos pateiktą informaciją ir neturėdama informacijos apie Maltos Respublikos pateiktiną apibendrintą vidaus paviršinių vandenų monitoringo programų ataskaitą, Komisija mano, kad Maltos Respublika iki šiol nesudarė vidaus paviršinių vandenų monitoringo programų ir neužtikrino jų veikimo pagal direktyvos 8 straipsnio pirmas dvi dalis. Šios programos būtinos, kad kiekviename upės baseino rajone vandens būklė būtų nuosekliai ir išsamiai prižiūrima (2).

      (1)  2000 m. spalio 23 d. Europos Parlamento ir Tarybos direktyva 2000/60/EB, nustatanti Bendrijos veiksmų vandens politikos srityje pagrindus (OL L 327, p. 1; 2004 m. specialusis leidimas lietuvių k., 15 sk., 5 t., p. 275).

      (2)  Direktyvos 2000/60/EB 8 straipsnio 1 dalis.


title: Byla T-187/14: 2015 m. spalio 7 d. Bendrojo Teismo sprendimas byloje Sonova Holding/VRDT (Flex) (Bendrijos prekių ženklas — Žodinis Bendrijos prekių ženklas FLEX — Absoliutūs atmetimo pagrindai — Apibūdinamasis pobūdis — Reglamento (EB) Nr. 207/2009 7 straipsnio 1 dalies c punktas ir 7 straipsnio 2 dalis)

text:
               30.11.2015

               LT

               Europos Sąjungos oficialusis leidinys

               C 398/46

         2015 m. spalio 7 d. Bendrojo Teismo sprendimas byloje Sonova Holding/VRDT (Flex)

   (Byla T-187/14) (1)

   ((Bendrijos prekių ženklas - Žodinis Bendrijos prekių ženklas FLEX - Absoliutūs atmetimo pagrindai - Apibūdinamasis pobūdis - Reglamento (EB) Nr. 207/2009 7 straipsnio 1 dalies c punktas ir 7 straipsnio 2 dalis))
   (2015/C 398/58)
   Proceso kalba: anglų

      Šalys

      Ieškovė: Sonova Holding AG (Štefa, Šveicarija), atstovaujama solisitoriaus C. Hawkes

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama L. Rampini

      Dalykas

   Ieškinys dėl 2013 m. gruodžio 12 d. VRDT antrosios apeliacinės tarybos sprendimo (byla R 357/2013-2), susijusio su paraiška įregistruoti žodinį žymenį FLEX kaip Bendrijos prekių ženklą.

      Rezoliucinė dalis

               1.

               Atmesti ieškinį.

               2.

               Priteisti iš Sonova Holding AG bylinėjimosi išlaidas.

      (1)  OL C 151, 2014 5 19.


title: Byla C-382/14: 2014 m. lapkričio 17 d. Teisingumo Teismo pirmininko nutartis byloje ( Amtsgericht Rüsselsheim (Vokietija) prašymas priimti prejudicinį sprendimą) Juergen Schneider, Erika Schneider/Condor Flugdienst GmbH

text:
               16.2.2015

               LT

               Europos Sąjungos oficialusis leidinys

               C 56/11

         2014 m. lapkričio 17 d. Teisingumo Teismo pirmininko nutartis byloje (Amtsgericht Rüsselsheim (Vokietija) prašymas priimti prejudicinį sprendimą) Juergen Schneider, Erika Schneider/Condor Flugdienst GmbH

   (Byla C-382/14) (1)

   (2015/C 056/15)
   Proceso kalba: vokiečių
   Teisingumo Teismo pirmininkas nutartimi nurodė išbraukti bylą iš registro.

      (1)  OL C 439, 2014 12 8.


title: Byla T-455/09: 2009 m. lapkričio 7 d. pareikštas ieškinys byloje Jiménez Sarmiento prieš VRDT — Robin ir kt. (Q)

text:
               30.1.2010

               LT

               Europos Sąjungos oficialusis leidinys

               C 24/57

         2009 m. lapkričio 7 d. pareikštas ieškinys byloje Jiménez Sarmiento prieš VRDT — Robin ir kt. (Q)

   (Byla T-455/09)
   2010/C 24/102
   Kalba, kuria surašytas ieškinys: ispanų

      Šalys

      Ieškovas: Vicente Jiménez Sarmiento (Madridas, Ispanija), atstovaujamas advokato P. Ma García-Cabrerizo del Santo

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Kitos procedūros Apeliacinėje taryboje šalys: Michel Robin (Lasnes, Belgija), Daniel Falzone (Vaterlo, Belgija), Maxime Monseur (Tamines, Belgija)

      Ieškovo reikalavimai

               —

               Pripažinti, jog pagal Reglamento, skirto įgyvendinti Reglamentą dėl Bendrijos prekių ženklo, 70 taisyklę keturių mėnesių terminas nurodyti administracinio skundo, su kuriuo susijęs šis ieškinys, motyvus suėjo 2009 m. gegužės 16 d. ir todėl motyvai, pateikti tų pačių metų gegužės 18 d. — šeštadienį, turi būti laikomi atitinkančiais teisės normas.

               —

               Subsidiairiai, tuo atveju jeigu ankstesnio reikalavimo Pirmosios instancijos teismas nepatenkintų, pripažinti, kad apskaičiuodamas šį terminą ieškovas padarė atleistiną klaidą.

               —

               Patenkinus vieną ar kitą ankstesnį reikalavimą, panaikinti 2009 m. rugsėjo 7 d. VRDT apeliacinės tarybos sprendimą byloje R0312/2009-4 ir pripažinti, jog administracinio skundo motyvų pareiškimas pateiktas laiku bei nurodyti VRDT apeliacinei tarybai išnagrinėti šį skundą iš esmės.

      Ieškinio pagrindai ir pagrindiniai argumentai

      Bendrijos prekių ženklo paraišką pateikęs asmuo: Michel Robin, Daniel Falzone ir Maxime Monseur

      Prašomas įregistruoti Bendrijos prekių ženklas: Vaizdinis prekių ženklas, kurį sudaro pasvirusi raidė Q su paryškintu brūkšniu apačioje, 18, 25 ir 28 klasių prekėms — paraiška Nr. 4 804 266

      Prekių ženklo ar žymens, kuriuo grindžiamas protestas, savininkas: ieškovas

      Prekių ženklas ar žymuo, kuriuo grindžiamas protestas: Ispanijos vaizdinis prekių ženklas, kurį sudaro žodinis elementas „quadrata“ 25 klasės prekėms (registracijos Nr. 1 770 312)

      Protestų skyriaus sprendimas: atmesti protestą kaip nepriimtiną

      Apeliacinės tarybos sprendimas: atmesti apeliaciją kaip nepriimtiną

      Ieškinio pagrindai: Neteisingas 1995 m. gruodžio 13 d. Reglamento (EB) Nr. 2868/1995, skirto įgyvendinti Reglamentą dėl Bendrijos prekių ženklo, 70 taisyklės aiškinimas ir taikymas, nukrypimas ginčijamu sprendimu nuo nusistovėjusios VRDT praktikos ir aplinkybė, jog ieškovas padarė atleistiną klaidą.


title: Byla T-465/15: 2015 m. rugpjūčio 11 d. pareikštas ieškinys byloje Makhlouf/Taryba

text:
               12.10.2015

               LT

               Europos Sąjungos oficialusis leidinys

               C 337/33

         2015 m. rugpjūčio 11 d. pareikštas ieškinys byloje Makhlouf/Taryba

   (Byla T-465/15)
   (2015/C 337/35)
   Proceso kalba: prancūzų

      Šalys

      Ieškovas: Ehab Makhlouf (Damaskas, Sirija), atstovaujamas advokato E. Ruchat

      Atsakovė: Europos Sąjungos Taryba

      Reikalavimai

   Ieškovas Bendrojo Teismo prašo:

               —

               pripažinti ieškinį priimtinu ir pagrįstu;

               —

               atitinkamai panaikinti 2015 m. gegužės 28 d. Sprendimą 2015/837/PESC ir vėlesnius jį įgyvendinančius aktus, kiek jie susiję su ieškovu;

               —

               priteisti iš Europos Sąjungos Tarybos bylinėjimosi išlaidas.

      Ieškinio pagrindai ir pagrindiniai argumentai

   Grįsdamas ieškinį ieškovas remiasi trimis pagrindais, kurie iš esmės tokie patys kaip nurodytieji byloje T-432/11, Makhlouf/Taryba
       (1) arba į juos panašūs.

      (1)  OL C 290, p. 13.


title: Byla T-169/09: 2010 m. lapkričio 25 d. Bendrojo Teismo sprendimas byloje Vidieffe prieš VRDT — Ellis International Group (GOTHA) (Bendrijos prekių ženklas — Protesto procedūra — Žodinio Bendrijos prekių ženklo GOTHA paraiška — Ankstesnis vaizdinis prekių ženklas gotcha — Santykinis atmetimo pagrindas — Galimybė supainioti — Žymenų panašumas — Reglamento (EB) Nr. 40/94 8 straipsnio 1 dalies b punktas (dabar — Reglamento (EB) Nr. 207/2009 8 straipsnio 1 dalies b punktas))

text:
               29.1.2011

               LT

               Europos Sąjungos oficialusis leidinys

               C 30/37

         2010 m. lapkričio 25 d. Bendrojo Teismo sprendimas byloje Vidieffe prieš VRDT — Ellis International Group (GOTHA)

   (Byla T-169/09) (1)

   (Bendrijos prekių ženklas - Protesto procedūra - Žodinio Bendrijos prekių ženklo GOTHA paraiška - Ankstesnis vaizdinis prekių ženklas „gotcha“ - Santykinis atmetimo pagrindas - Galimybė supainioti - Žymenų panašumas - Reglamento (EB) Nr. 40/94 8 straipsnio 1 dalies b punktas (dabar — Reglamento (EB) Nr. 207/2009 8 straipsnio 1 dalies b punktas))
   2011/C 30/65
   Proceso kalba: italų

      Šalys

      Ieškovė: Vidieffe Srl (Bolonija, Italija), atstovaujama advokatų M. Lamandini, D. De Pasquale ir M. Pappalardo

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama P. Bullock

      Kita procedūros VRDT Apeliacinėje taryboje šalis: Perry Ellis International Group Holdings, Ltd (Nasau, Bahamų salos)

      Dalykas

   Ieškinys, pareikštas dėl 2009 m. vasario 12 d. VRDT pirmosios apeliacinės tarybos sprendimo (byla R 657/2008-1), susijusio su protesto procedūra tarp Perry Ellis International Group Holdings, Ltd ir Vidieffe Srl.

      Rezoliucinė dalis

               1.

               Panaikinti 2009 m. vasario 12 d. Vidaus rinkos derinimo tarnybos (prekių ženklams ir pramoniniam dizainui) (VRDT) pirmosios apeliacinės tarybos sprendimą (byla R 657/2008-1) tiek, kiek juo panaikinamas Protestų skyriaus sprendimas atmesti protestą, pirma, dėl 18 klasėje klasifikuojamų „gaminių iš (odos ir jos imitacijų), (neįtrauktų į kitas klases); kelioninių ir rankinių lagaminų; lietsargių, skėčių nuo saulės ir vaikščiojimo bei pasivaikščiojimo lazdų“ ir, antra, dėl visų 25 klasėje klasifikuojamų prekių.

               2.

               Atmesti likusią ieškinio dalį.

               3.

               VRDT padengia savo ir Vidieffe Srl bylinėjimosi išlaidas.

      (1)  OL C 141, 2009 6 20.


title: Byla T-116/11: 2011 m. vasario 21 d. pareikštas ieškinys byloje EMA prieš Komisiją

text:
               16.4.2011

               LT

               Europos Sąjungos oficialusis leidinys

               C 120/16

         2011 m. vasario 21 d. pareikštas ieškinys byloje EMA prieš Komisiją

   (Byla T-116/11)
   2011/C 120/38
   Proceso kalba: italų

      Šalys

      Ieškovė: European Medical Association (EMA) (Briuselis, Belgija), atstovaujama advokatų A. Franchi, L. Picciano, N. di Castelnuovo

      Atsakovė: Europos Komisija

      Ieškovės reikalavimai

               —

               pripažinti ieškinį priimtinu ir pagrįstu;

         visų pirma:

               —

               pripažinti, kad EMA teisingai įvykdė savo sutartinius įsipareigojimus pagal sutartis 507760 DICOEMS ir 507126 COCOON, ir jai turi būti atlygintos išlaidos, patirtos įgyvendinant šias sutartis, kaip numatyta Komisijai nusiųstoje FORM C, įskaitant FORM C, susijusią su sutarties COCOON IV laikotarpiu;

               —

               pripažinti, kad Komisijos sprendimas nutraukti šias sutartis, kuris pateiktas 2010 m. lapkričio 5 d. laiške, neteisėtas;

               —

               atitinkamai pripažinti, kad Komisijos reikalavimas grąžinti 164 080,10 euro sumą yra nepagrįstas, ir todėl panaikinti, atšaukti — taip pat išduodant atitinkamą kredito notą — 2010 m. gruodžio 13 d. debeto notą, kuria Komisija nurodė grąžinti minėtą sumą, arba bet kokiu atveju pripažinti tokį reikalavimą neteisėtu;

               —

               nurodyti Komisijai sumokėti likusią 250 999,16 euro sumą EMA, nurodytą Komisijai nusiųstoje FORM C;

         nepatenkinus šių reikalavimų:

               —

               nustatyti Komisijos atsakomybę dėl nepagrįsto praturtėjimo ir neteisėtų veiksmų,

               —

               atitinkamai nurodyti Komisijai atlyginti ieškovės patirtą turtinę ir neturtinę žalą, nustatytą šiame procese;

         bet kuriuo atveju
       priteisti iš Komisijos bylinėjimosi išlaidas.

      Ieškinio pagrindai ir pagrindiniai argumentai

   Šiuo ieškiniu, pateiktu pagal SESV 272 straipsnį, grindžiamu sutarčių DICOEMS ir COCOON 13 straipsnyje esančia arbitražine išlyga, ieškovė ginčija 2010 m. lapkričio 5 d. Komisijos sprendimo, kuriuo Komisijos tarnyboms atlikus auditą nurodyta nutraukti dvi su ieškove sudarytas sutartis pagal Šeštąją bendrąją mokslinių tyrimų ir technologijų plėtros programą, teisėtumą. Atitinkamai ieškovė ginčija Komisijos 2010 m. gruodžio 13 d. debeto notos, parengtos atsižvelgus į audito ataskaitą, kuria nurodyta grąžinti sumas, Komisijos sumokėtas ieškovei įgyvendinant du projektus, kuriuos vykdant dalyvavo ieškovė, teisėtumą.
   Savo ieškinį ieškovė grindžia penkiais teisiniais pagrindais.

               1.

               Pirmasis pagrindas, susijęs su Komisijos nurodytos skolos mokėjimu ir visų Komisijos nurodytų išlaidų tinkamumo.

                           —

                           Konkrečiai ieškovė nurodo, kad Komisija pažeidė bendrųjų sutarties sąlygų 19, 20, 21 ir 25 straipsnius, kiek tai susiję su tinkamų išlaidų apibrėžimu, ir pažeidė nediskriminavimo principą, kiek tai susiję su apskaitos taisyklių, taikomų nepelno siekiančioms organizacijoms vykdant audito procedūras, aiškinimu.

               2.

               Antruoju pagrindu ieškovė tvirtina, kad Komisija pažeidė lojalaus bendradarbiavimo ir sąžiningumo pareigą vykdant sutartį, nes ji neteisingai įgyvendino savo sutartinius įsipareigojimus.

                           —

                           Konkrečiai ieškovė nurodo, kad Komisija pažeidė pareigą prižiūrėti, ar projektai tinkamai įgyvendinami, kiek tai susiję su finansine kontrole, numatyta Bendrųjų sutarties sąlygų II.3.4. straipsnyje.

               3.

               Trečiuoju pagrindu teigiama, kad įvertinus visus Komisijos padarytus pažeidimus, ji pažeidė gero administravimo ir proporcingumo principą, nes ji priėmė neproporcingą priemonę — nutraukti sutartį — atsižvelgdama į tariamą tam tikrų su apskaita susijusių įsipareigojimų neįvykdymą, net jį įrodžius, nesuteikiantį teisės grąžinti beveik visas avansu sumokėtas sumas.

               4.

               Trečiajame pagrinde nurodyta, kad Komisija pažeidė teisę į gynybą, kiek tai susiję su jos elgesiu vykdant auditą.

                           —

                           Konkrečiai ieškovė teigia, kad jai nebuvo suteikta teisė būti išklausytai vykdant patikrinimą ir auditą, ir teigia, kad Komisija neatsižvelgė į 2009 m. rugpjūčio 19 d. jai pateiktus papildomus dokumentus.

               5.

               Alternatyviai pateiktu penktuoju pagrindu ieškovė teigia, kad turi būti pripažinta Komisijos deliktinė atsakomybė SESV 268 ir 340 straipsnių pagrindu.

                           —

                           Ieškovė teigia, pirma, kad Komisija nepagrįstai praturėjo, nes ji galėjo naudotis galutiniais projektų DICOEMS ir COCOON rezultatais, nors ji nepadengė visų su jais susijusių išlaidų.

                     Antra, ieškovė prašo atlyginti žalą dėl neteisėtų Komisijos veiksmų, kiek ji išsiuntinėjo šmeižiančio turinio laišką, padariusį didelę žalą ieškovės reputacijai.


title: Byla C-210/07 2007 m. lapkričio 8 d. Teisingumo Teismo pirmininko nutartis Europos Bendrijų Komisija prieš Ispanijos Karalystę

text:
               8.3.2008

               LT

               Europos Sąjungos oficialusis leidinys

               C 64/32

         2007 m. lapkričio 8 d. Teisingumo Teismo pirmininko nutartis Europos Bendrijų Komisija prieš Ispanijos Karalystę

   (Byla C-210/07) (1)

   (2008/C 64/48)

      Proceso kalba: ispanų

   Teisingumo Teismo pirmininkas nutartimi nurodė išbraukti bylą iš registro.

      (1)  OL C 129, 2007 6 9.


title: Byla T-667/14: 2016 m. sausio 28 d. Bendrojo Teismo sprendimas byloje Slovėnija/Komisija (EŽŪOGF — Garantijų skyrius — EŽŪGF ir EŽŪFKP — Nefinansuojamos išlaidos — Nedidelių sklypų patikrinimas — Nepateikti įrodymai, kad yra rimtų ir pagrįstų abejonių — Patikrinimų vietoje rezultatų ekstrapoliacija)

text:
               14.3.2016

               LT

               Europos Sąjungos oficialusis leidinys

               C 98/41

         2016 m. sausio 28 d. Bendrojo Teismo sprendimas byloje Slovėnija/Komisija

   (Byla T-667/14) (1)

   ((EŽŪOGF - Garantijų skyrius - EŽŪGF ir EŽŪFKP - Nefinansuojamos išlaidos - Nedidelių sklypų patikrinimas - Nepateikti įrodymai, kad yra rimtų ir pagrįstų abejonių - Patikrinimų vietoje rezultatų ekstrapoliacija))
   (2016/C 098/53)
   Proceso kalba: slovėnų

      Šalys

      Ieškovė: Slovėnijos Respublika, atstovaujama L. Bembič

      Atsakovė: Europos Komisija, atstovaujama B. Rous Demiri ir D. Triantafyllou

      Dalykas

   Prašymas iš dalies panaikinti 2014 m. liepos 9 d. Komisijos įgyvendinimo sprendimą 2014/458/ES dėl valstybių narių patirtų tam tikrų išlaidų nefinansavimo Europos Sąjungos lėšomis iš Europos žemės ūkio orientavimo ir garantijų fondo (EŽŪOGF) Garantijų skyriaus, Europos žemės ūkio garantijų fondo (EŽŪGF) ir Europos žemės ūkio fondo kaimo plėtrai (EŽŪFKP) (OL L 205, p. 62) tiek, kiek juo buvo atsisakyta finansuoti tam tikras Slovėnijos Respublikos patirtas išlaidas.

      Rezoliucinė dalis

               1.

               Panaikinti 2014 m. liepos 9 d. Komisijos įgyvendinimo sprendimą 2014/458/ES dėl valstybių narių patirtų tam tikrų išlaidų nefinansavimo Europos Sąjungos lėšomis iš Europos žemės ūkio orientavimo ir garantijų fondo (EŽŪOGF) Garantijų skyriaus, Europos žemės ūkio garantijų fondo (EŽŪGF) ir Europos žemės ūkio fondo kaimo plėtrai (EŽŪFKP), kiek juo atsisakoma Sąjungos lėšomis finansuoti Slovėnijos Respublikos išlaidas, atitinkančias 85 780,08 EUR sumą už 2010 finansinius metus, 115 956,46 EUR sumą už 2011 finansinius metus ir 131 269,23 EUR sumą už 2012 finansinius metus.

               2.

               Atmesti likusią ieškinio dalį.

               3.

               Europos Komisija padengia savo bylinėjimosi išlaidas ir devynias dešimtąsias Slovėnijos Respublikos patirtų bylinėjimosi išlaidų.

               4.

               Slovėnijos Respublika padengia vieną dešimtąją savo bylinėjimosi išlaidų.

      (1)  OL C 395, 2014 11 10.


title: Byla F-43/07 2007 m. gegužės 9 d. pareikštas ieškinys byloje N. Korjus prieš Teisingumo Teismą

text:
               7.7.2007

               LT

               Europos Sąjungos oficialusis leidinys

               C 155/44

         2007 m. gegužės 9 d. pareikštas ieškinys byloje N. Korjus prieš Teisingumo Teismą

   (Byla F-43/07)
   (2007/C 155/82)
   Proceso kalba: prancūzų
   Šalys

      Ieškovė: Nina Korjus (Liuksemburgas, Liuksemburgas), atstovaujama advokatės J. Ortlinghaus

      Atsakovas: Europos Bendrijų Teisingumo Teismas
   Ieškovės reikalavimai

               —

               Panaikinti sprendimą dėl ieškovės paskyrimo tiek, kiek jis priskiria ją į lygį pritaikant Pareigūnų tarnybos nuostatų XIII priedo 13 straipsnio 1 dalį.

               —

               Atstatyti ieškovės karjerą (įskaitant jos darbo stažą atstatytame lygyje bei jos teises į perkėlimą į aukštesnę pakopą ir į pensiją) atsižvelgiant į lygį, į kurį ji turėjo būti paskirta remiantis pranešimu apie konkursą, kurio pagrindu vėliau ji buvo įrašyta į tinkamų kandidatų sąrašą, t. y. arba į lygį, nurodytą šiame pranešime apie konkursą, arba į jam lygiavertį lygį pagal naujuosius Pareigūnų tarnybos nuostatus nuo sprendimo dėl paskyrimo datos.

               —

               Priteisti ieškovei Europos Centrinio Banko nustatyto dydžio palūkanas už visas sumas, kurias sudaro skirtumas tarp atlyginimų sprendime dėl paskyrimo nurodytame lygyje ir lygyje, kuriam ji turėjo būti priskirta iki jos perskyrimo į tinkamą lygį dienos.

               —

               Priteisti iš atsakovo bylinėjimosi išlaidas.

         Ieškinio pagrindai ir pagrindiniai argumentai
   Konkurso CJ/LA/32 (1), pranešimas apie kurį buvo paskelbtas iki 2004 m. gegužės 1 d., laimėtoja ieškovė buvo įdarbinta po 2004 m. kovo 22 d. Tarybos reglamento (EB, Euratomas) Nr. 723/2004, iš dalies keičiančio Europos Bendrijų pareigūnų tarnybos nuostatus ir kitų Europos Bendrijų tarnautojų įdarbinimo sąlygas (2), įsigaliojimo. Pritaikius Europos Bendrijų pareigūnų tarnybos nuostatų (toliau — PTN), iš dalies pakeistų minėtu reglamentu, XIII priedo nuostatas, ji buvo priskirta AD7 lygiui vietoj pranešime apie konkursą nurodytų LA7 arba LA6 lygių.
   Ieškinyje ieškovė nurodo, be kita ko, PTN 5 straipsnio 5 dalies, vienodo požiūrio, proporcingumo, gero administravimo ir teisėtų lūkesčių apsaugos principų bei PTN 31 straipsnio 1 dalies pažeidimus, nes, pirma, ji buvo įdarbinta žemesniame lygyje nei nurodytas pranešime apie konkursą ir, antra, to paties konkurso laimėtojai buvo priskirti skirtingiems lygiams pagal tai, ar jie buvo įdarbinti po ar iki Reglamento Nr. 723/2004 įsigaliojimo.
   Be to, ieškovė nurodo PTN 10 straipsnio pažeidimą, nes šioje nuostatoje numatyto komiteto nebuvo klausiama dėl konkursų, kuriuose nurodoma senoji karjeros struktūra, laimėtojų priskyrimo lygiams.

      (1)  OL C 221 A, 1999 8 3, p. 7.

      (2)  OL L 124, 2004 4 27, p. 1.


title: Byla T-512/15: 2016 m. rugsėjo 22 d. Bendrojo Teismo sprendimas byloje Sun Cali/EUIPO – Abercrombie & Fitch Europe (SUN CALI) (Europos Sąjungos prekių ženklas — Registracijos pripažinimo negaliojančia procedūra — Vaizdinis Europos Sąjungos prekių ženklas SUN CALI — Ankstesnis vaizdinis nacionalinis prekių ženklas „CaLi co“ — Santykinis atmetimo pagrindas — Galimybė supainioti — Reglamento (EB) Nr. 207/2009 8 straipsnio 1 dalies b punktas ir 53 straipsnio 1 dalies a punktas — Atstovavimas Apeliacinėje taryboje — Faktiškas ir veikiantis pramoninis ir komercinis padalinys Sąjungoje — Ekonominius ryšius palaikantys juridiniai asmenys — Reglamento Nr. 207/2009 92 straipsnio 3 dalis)

text:
               7.11.2016

               LT

               Europos Sąjungos oficialusis leidinys

               C 410/18

         2016 m. rugsėjo 22 d. Bendrojo Teismo sprendimas byloje Sun Cali/EUIPO – Abercrombie & Fitch Europe (SUN CALI)

   (Byla T-512/15) (1)

   ((Europos Sąjungos prekių ženklas - Registracijos pripažinimo negaliojančia procedūra - Vaizdinis Europos Sąjungos prekių ženklas SUN CALI - Ankstesnis vaizdinis nacionalinis prekių ženklas „CaLi co“ - Santykinis atmetimo pagrindas - Galimybė supainioti - Reglamento (EB) Nr. 207/2009 8 straipsnio 1 dalies b punktas ir 53 straipsnio 1 dalies a punktas - Atstovavimas Apeliacinėje taryboje - Faktiškas ir veikiantis pramoninis ir komercinis padalinys Sąjungoje - Ekonominius ryšius palaikantys juridiniai asmenys - Reglamento Nr. 207/2009 92 straipsnio 3 dalis))
   (2016/C 410/24)
   Proceso kalba: anglų

      Šalys

      Ieškovė: Sun Cali, Inc. (Denveris, Koloradas, Jungtinės Valstijos), atstovaujama advokato C. Thomas)

      Atsakovė: Europos Sąjungos intelektinės nuosavybės tarnyba (EUIPO), atstovaujama E. Zaera Cuadrado

      Kita procedūros EUIPO apeliacinėje taryboje šalis, įstojusi į bylą Bendrajame Teisme: Abercrombie & Fitch Europe SA (Mendrizijus, Šveicarija)

      Dalykas

   Ieškinys, pateiktas dėl 2015 m. birželio 3 d. EUIPO penktosios apeliacinės tarybos sprendimo (sujungtos bylos R 1260/2014-5 ir R 1281/2014-5), susijusio su registracijos pripažinimo negaliojančia procedūra tarp Abercrombie & Fitch Europe ir Sun Cali.

      Rezoliucinė dalis

               1.

               Atmesti ieškinį.

               2.

               Priteisti iš Sun Cali, Inc. bylinėjimosi išlaidas.

      (1)  OL C 354, 2015 10 26.


title: Byla T-337/09: 2009 m. rugpjūčio 24 d. pareikštas ieškinys byloje Colegio Oficial de Farmacéuticos de Valencia prieš Komisiją

text:
               24.10.2009

               LT

               Europos Sąjungos oficialusis leidinys

               C 256/32

         2009 m. rugpjūčio 24 d. pareikštas ieškinys byloje Colegio Oficial de Farmacéuticos de Valencia prieš Komisiją
   (Byla T-337/09)
   2009/C 256/58
   Proceso kalba: ispanų

      Šalys

      Ieškovė: Colegio Oficial de Farmacéuticos de Valencia (Valensija, Ispanija), atstovaujama advokatės E. Navarro Varona

      Atsakovė: Europos Bendrijų Komisija

      Ieškovės reikalavimai

               —

               Remiantis EB sutarties 230 ir 231 straipsniais panaikinti 2009m. sausio 15 d. Europos Bendrijų Komisijos sprendimo dalį, kuria ši atsisako suteikti prieigą prie informacijos, MICOF paprašytos 2008 m. spalio 23 d. prašymu ir pakartotinai — 2009 m. sausio 19 d. prašymu.

               —

               Priteisti iš Komisijos bylinėjimosi išlaidas MICOF naudai.

      Ieškinio pagrindai ir pagrindiniai argumentai

   Šis ieškinys teikiamas dėl Europos Bendrijų Komisijos sprendimo, kuriuo ši iš dalies atsisako leisti susipažinti su tam tikrais dokumentais, konsultanto ECORYS Nederland BV parengtais ruošiant Komisijos Vidaus rinkos ir paslaugų generaliniam direktoratui skirtą 2007 m. sausio 22 d. ataskaitą „Study of regulatory restrictions in the field of pharmacies“.
   Pagrįsdama savo reikalavimus ieškovė nurodo 2001 m. gegužės 30 d. Europos Parlamento ir Tarybos reglamento (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (1) 4 straipsnio 2 ir 8 dalių pažeidimus.
   Šiuo atžvilgiu tvirtina, kad skundžiamame sprendime:

               —

               nepakanka motyvų;

               —

               netinkamai įvertinta komercinių fizinių arba juridinių asmenų interesams, įskaitant intelektinę nuosavybę, skirta išimtis;

               —

               padaryta akivaizdi motyvavimo klaida neatsižvelgus į svarbesnį visuomenės interesą;

               —

               nesilaikoma nustatytų terminų atsakant į pakartotinį prašymą susipažinti su dokumentais.

      (1)  OL L 145, 2001 5 31, p. 43; 2004 m. specialusis leidimas lietuvių k., 1 sk., 3 t., p. 331.


title: Byla C-439/06 2006 m. spalio 24 d. Oberlandesgericht Dresden pateiktas prašymas priimti prejudicinį sprendimą byloje Citiworks AG prieš Sächsisches Staatsministerium für Wirtschaft und Arbeit kaip federalinės žemės reguliavimo instituciją

text:
               30.12.2006

               LT

               Europos Sąjungos oficialusis leidinys

               C 326/34

         2006 m. spalio 24 d.Oberlandesgericht Dresden pateiktas prašymas priimti prejudicinį sprendimą byloje Citiworks AG prieš Sächsisches Staatsministerium für Wirtschaft und Arbeit kaip federalinės žemės reguliavimo instituciją

   (Byla C-439/06)
   (2006/C 326/73)
   Proceso kalba: vokiečių
   Prašymą priimti prejudicinį sprendimą pateikęs teismas

      Oberlandesgericht Dresden (Vokietija)
   Šalys pagrindinėje byloje
   Ieškovė: Citiworks AG

      Atsakovė: Sächsisches Staatsministerium für Wirtschaft und Arbeit kaip federalinės žemės reguliavimo institucija

      Kiti dalyvaujantys byloje asmenys: 1. Flughafen Leipzig/Halle GmbH ir 2. Bundesnetzagentur (Federalinė energetikos sistemų agentūra)
   Prejudicinis klausimas
   Ar 2005 m. liepos 7 d.Gesetz über die Elektrizitäts- und Gasversorgung (Elektros ir dujų tiekimo įstatymas, toliau — Energetikos įstatymas, BGBl. I 2005, 1970) 110 straipsnio 1 dalies 1 punktas 2003 m. birželio 26 d. Europos Parlamento ir Tarybos direktyvos 2003/54/EB (1) 20 straipsnio 1 dalį atitinka ir tuomet, kai Energetikos įstatymo 110 straipsnio 1 dalies 1 punkte nurodytomis sąlygomis bendrosios nuostatos apie prieigą prie tinklo (Energetikos įstatymo 20–28a straipsniai) vadinamajam įmonės tinklui netaikomos net ir tuo atveju, jeigu dėl laisvos prieigos prie tinklo nekiltų jokių neleistinų apsunkinimų?

      (1)  OL L 176, p. 37.


title: Byla F-94/15 R: 2015 m. liepos 15 d. Tarnautojų teismo pirmininko nutartis byloje Wolff/EIVT (Viešoji tarnyba — Laikinųjų apsaugos priemonių taikymas — Prašymas sustabdyti vykdymą — Personalo komiteto rinkimai — Skuba — Nebuvimas — Esamų interesų suderinimas)

text:
               24.8.2015

               LT

               Europos Sąjungos oficialusis leidinys

               C 279/54

         2015 m. liepos 15 d. Tarnautojų teismo pirmininko nutartis byloje Wolff/EIVT

   (Byla F-94/15 R)
   ((Viešoji tarnyba - Laikinųjų apsaugos priemonių taikymas - Prašymas sustabdyti vykdymą - Personalo komiteto rinkimai - Skuba - Nebuvimas - Esamų interesų suderinimas))
   (2015/C 279/69)
   Proceso kalba: prancūzų

      Šalys

      Ieškovas: Oren Wolff (Etterbeek, Belgija), atstovaujamas advokatų S. Orlandi ir T. Martin

      Atsakovė: Europos išorės veiksmų tarnyba, atstovaujama G.-J. Van Hegelsom, S. Marquardt ir E. Chaboureau

      Bylos dalykas

   Prašymas panaikinti sprendimą, kuriuo atmestas ieškovo skundas dėl Europos išorės veiksmų tarnybos personalo komiteto rinkimų rezultatų.

      Rezoliucinė dalis

               1.

               Atmesti O. Wolff prašymą dėl laikinųjų apsaugos priemonių taikymo.

               2.

               Atidėti bylinėjimosi išlaidų klausimo nagrinėjimą.


title: Byla C-59/06 P 2007 m. gruodžio 6 d. Teisingumo Teismo (antroji kolegija) sprendimas Luigi Marcuccio prieš Europos Bendrijų Komisiją (Apeliacinis skundas — Pareigūnas — Darbas trečiojoje valstybėje — Darbo vietos ir darbuotojo perkėlimas — Teisės į gynybą paisymo principas — Apimtis — Įrodinėjimo pareiga)

text:
               26.1.2008

               LT

               Europos Sąjungos oficialusis leidinys

               C 22/7

         2007 m. gruodžio 6 d. Teisingumo Teismo (antroji kolegija) sprendimas Luigi Marcuccio prieš Europos Bendrijų Komisiją

   (Byla C-59/06 P) (1)

   (Apeliacinis skundas - Pareigūnas - Darbas trečiojoje valstybėje - Darbo vietos ir darbuotojo perkėlimas - Teisės į gynybą paisymo principas - Apimtis - Įrodinėjimo pareiga)
   (2008/C 22/12)
   Proceso kalba: italų
   Šalys

      Ieškovas: Luigi Marcuccio, atstovaujamas advokato L. Garofalo

      Kita proceso šalis: Europos Bendrijų Komisija, atstovaujama J. Currall ir C. Bevardis-Kayser, advokato A. Dal Ferro
   Dalykas
   Apeliacinis skundas dėl 2005 m. lapkričio 24 d. Pirmosios instancijos teismo (penktoji kolegija) sprendimo Marcuccio prieš Komisiją (T-236/02), kuriuo Pirmosios instancijos teismas atmetė ieškinį dėl Komisijos sprendimo perkelti ieškovą iš darbo vietos Komisijos atstovybėje Luandoje (Angola) į Briuselį ir prašymą atlyginti nuostolius su palūkanomis, panaikinimo
   Rezoliucinė dalis

               1.

               Panaikinti 2005 m. lapkričio 24 d. Europos Bendrijų Pirmosios instancijos teismo (penktoji kolegija) sprendimą Marcuccio prieš Komisiją (T-236/02).

               2.

               Perduoti bylą Europos Bendrijų Pirmosios instancijos teismui.

               3.

               Atidėti bylinėjimosi išlaidų klausimo nagrinėjimą.

      (1)  OL C 96, 2006 4 22.


title: 2004 m. liepos 15 d. Teisingumo Teismo (antroji kolegija) sprendimas, Byloje C-501/00, Ispanijos Karalystė prieš Europos Bendrijų Komisiją (EAPB sutarties 4 straipsnio c punktas ir 67 straipsnis — Komisijos sprendimas Nr. 2496/96/EAPB — Pagalba eksportui, suteikta juodosios metalurgijos įmonėms — Protingo termino laikymasis — Mokesčių atskaitymas — Pareiga motyvuoti — Atranka — Bendroji priemonė)

text:
               11.9.2004

               LT

               Europos Sąjungos oficialusis leidinys

               C 228/1

      TEISINGUMO TEISMO (antroji kolegija)

      SPRENDIMAS

   2004 m. liepos 15 d.
   Byloje C-501/00, Ispanijos Karalystė prieš Europos Bendrijų Komisiją (1)

   (EAPB sutarties 4 straipsnio c punktas ir 67 straipsnis - Komisijos sprendimas Nr. 2496/96/EAPB - Pagalba eksportui, suteikta juodosios metalurgijos įmonėms - Protingo termino laikymasis - Mokesčių atskaitymas - Pareiga motyvuoti - Atranka - Bendroji priemonė)
   (2004/C 228/01)
   Bylos kalba: ispanų
   Byloje C-501/00 Ispanijos Karalystė, atstovaujama S. Ortiz Vaamonde, palaikoma Diputación Foral de Álava, prieš Europos Bendrijų Komisiją, atstovaujamą G. Rozet ir G. Valero Jordana, dėl 2000 m. spalio 31 d. Komisijos sprendimo, susijusio su Ispanijos įstatymais dėl įmonių pelno mokesčio (OL 2001, L 60, p. 57) panaikinimo, Teisingumo Teismas (antroji kolegija), susidedantis iš kolegijos pirmininko C. W. A. Timmermans, teisėjų J.-P. Puissochet, N. Cunha Rodrigues, R. Schintgen (pranešėjas) ir N. Colneric; generalinis advokatas: A. Tizzano, sekretorius: R. Grass, 2004 m. liepos 15 d. priėmė sprendimą, kurio rezoliucinėje dalyje nurodyta:

               1)

               Atmesti ieškinį.

               2)

               Priteisti iš Ispanijos Karalystės bylinėjimosi išlaidas.

               3)

               Diputación Foral de Álava, Diputación Foral de Vizcaya, Diputación Foral de Guipúzcoa, Juntas Generoles de Guipúzcoa, Gobierno del País Vasco ir Unión de Empresas Siderúrgicas (Unesid) pačios padengia savo išlaidas.

      (1)  OL C 79, 2001 3 10.


title: Byla T-45/12: 2015 m. gegužės 8 d. Bendrojo Teismo nutartis byloje Jungtinė Karalystė/ECB

text:
               13.7.2015

               LT

               Europos Sąjungos oficialusis leidinys

               C 228/25

         2015 m. gegužės 8 d. Bendrojo Teismo nutartis byloje Jungtinė Karalystė/ECB

   (Byla T-45/12) (1)

   (2015/C 228/31)
   Proceso kalba: anglų
   Ketvirtosios kolegijos pirmininkas nutartimi nurodė išbraukti bylą iš registro.

      (1)  OL C 98, 2012 3 31.


title: Byla F-53/07 2008 m. lapkričio 25 d. Tarnautojų teismo (antroji kolegija) sprendimas byloje Iordanova prieš Komisiją (Viešoji tarnyba — Įdarbinimas — Atviras konkursas — Leidimo dalyvauti testuose sąlygos — Kandidatūros atmetimas — Diplomai)

text:
               21.2.2009

               LT

               Europos Sąjungos oficialusis leidinys

               C 44/70

         2008 m. lapkričio 25 d. Tarnautojų teismo (antroji kolegija) sprendimas byloje Iordanova prieš Komisiją

   (Byla F-53/07) (1)

   (Viešoji tarnyba - Įdarbinimas - Atviras konkursas - Leidimo dalyvauti testuose sąlygos - Kandidatūros atmetimas - Diplomai)
   (2009/C 44/121)
   Proceso kalba: anglų
   Šalys

      Ieškovė: Ivanka Iordanova (Varna, Bulgarija), atstovaujama advokato G. Kerelov

      Atsakovė: Europos Bendrijų Komisija, atstovaujama J. Currall ir B. Eggers
   Dalykas
   EPSO/AST/14/06 konkurso atrankos komisijos sprendimo neleisti ieškovei dalyvauti šio konkurso testuose tuo pagrindu, kad jos aukštesniojo mokslo diplomas neatitiko sekretorės pareigoms nustatytų reikalavimų ir kad ji neturėjo šioje srityje įgytos trejų metų darbo patirties — Prašymas atlyginti nuostolius
   Sprendimo rezoliucinė dalis

               1.

               Atmesti ieškinį.

               2.

               Kiekviena šalis padengia savo bylinėjimosi išlaidas.

      (1)  OL C 107, 2008 4 26, p. 44.


title: Byla T-255/07 2007 m. liepos 17 d. pareikštas ieškinys byloje Algodonera de Palma prieš Tarybą ir Komisiją

text:
               8.9.2007

               LT

               Europos Sąjungos oficialusis leidinys

               C 211/49

         2007 m. liepos 17 d. pareikštas ieškinys byloje Algodonera de Palma prieš Tarybą ir Komisiją

   (Byla T-255/07)
   (2007/C 211/93)
   Proceso kalba: ispanų
   Šalys

      Ieškovė: Algodonera de Palma (Kordoba, Ispanija), atstovaujama advokato L. Ortiz Blanco

      Atsakovės: Europos Sąjungos Taryba ir Europos Bendrijų Komisija
   Ieškovės reikalavimai

               —

               Priimti sprendimą, patenkinantį šį ieškinį dėl žalos atlyginimo, pareikštą remiantis EB 288 straipsniu ir pripažinti ieškovės teisę į tai, kad Taryba ir Komisija solidariai atlygintų dviejų milijonų dviejų tūkstančių trijų šimtų keturiasdešimt keturių eurų (2 002 344 EUR) dydžio finansinius nuostolius,

               —

               priteisti iš atsakovių bylinėjimosi išlaidas.

         Ieškinio pagrindai ir pagrindiniai argumentai
   Ieškinio pagrindai ir pagrindiniai pagrindai yra identiški nurodytiems byloje T-217/07 Las Palmeras prieš Tarybą ir Komisiją.


title: Byla T-347/12 P: 2014 m. gegužės 21 d. Bendrojo Teismo sprendimas byloje Mocová/Komisija (Apeliacinis skundas — Viešoji tarnyba — Laikinieji tarnautojai — Terminuota sutartis — Sprendimas nepratęsti — Skundo atmetimas — Pareiga motyvuoti — Motyvas, pateiktas sprendime atmesti skundą)

text:
               7.7.2014

               LT

               Europos Sąjungos oficialusis leidinys

               C 212/26

         2014 m. gegužės 21 d. Bendrojo Teismo sprendimas byloje Mocová/Komisija

   (Byla T-347/12 P) (1)

   ((Apeliacinis skundas - Viešoji tarnyba - Laikinieji tarnautojai - Terminuota sutartis - Sprendimas nepratęsti - Skundo atmetimas - Pareiga motyvuoti - Motyvas, pateiktas sprendime atmesti skundą))
   2014/C 212/31
   Proceso kalba: prancūzų

      Šalys

      Apeliantė: Dana Mocová (Praha, Čekijos Respublika), atstovaujama advokatų D. de Abreu Caldas, S. Orlandi, A. Coolen, J.-N. Louis ir É. Marchal

      Kita proceso šalis: Europos Komisija, atstovaujama J. Currall ir D. Martin

      Dalykas

   Apeliacinis skundas dėl 2012 m. birželio 13 d. Tarnautojų teismo (trečioji kolegija) sprendimo Mocová/Komisiją (F-41/11, dar nepaskelbtas Rinkinyje) panaikinimo.

      Rezoliucinė dalis

               1.

               Atmesti ieškinį.

               2.

               Dana Mocová padengia savo ir Europos Komisijos šioje instancijoje patirtas bylinėjimosi išlaidas.

      (1)  OL C 86, 2013 3 23.


title: Byla C-333/07 2007 m. liepos 17 d. Cour administrative d'appel de Lyon (Prancūzija) pateiktas prašymas priimti prejudicinį sprendimą byloje Regie Networks prieš Direction de contrôle fiscal Rhône-Alpes Bourgnogne

text:
               8.9.2007

               LT

               Europos Sąjungos oficialusis leidinys

               C 211/29

         2007 m. liepos 17 d.Cour administrative d'appel de Lyon (Prancūzija) pateiktas prašymas priimti prejudicinį sprendimą byloje Regie Networks prieš Direction de contrôle fiscal Rhône-Alpes Bourgnogne

   (Byla C-333/07)
   (2007/C 211/55)
   Proceso kalba: prancūzų
   Prašymą priimti prejudicinį sprendimą pateikęs teismas

      Cour administrative d'appel de Lyon (Prancūzija)
   Šalys pagrindinėje byloje
   Apeliantė: Regie Networks
   Atsakovė: Direction de contrôle fiscal Rhône-Alpes Bourgnogne
   Prejudicinis klausimas
   Ar 1997 m. lapkričio 10 d. Europos Komisijos sprendimas Nr. N 679/97, kuriuo ši institucija nusprendė neprieštarauti Dekretu 92-1053 (1) nustatytos pagalbos radijo transliavimui sistemos pakeitimams, galioja atsižvelgiant į 1) jo motyvus, 2) jame pateiktą vertinimą dėl 1998-2002 metams nustatytos pagalbos radijo transliavimui sistemos finansavimo suderinamumo su EB sutartimi ir 3) motyvą, grindžiamą tuo, jog nagrinėjamai pagalbos sistemai skirtos biudžeto pajamos nepadidėjo?

      (1)  1992 m. rugsėjo 30 d. Dekretas Nr. 92-1053, atnaujinantis prafiskalinio mokesčio, skirto finansuoti pagalbą radijo transliavimui, galiojimą, JORF Nr. 228, 1992 m. spalio 1 d., ir 1997 m. gruodžio 29 d. Dekretas Nr. 97-1263, nustatantis parafiskalinį mokestį, skirtą finansuoti pagalbą radijo transliavimui, JORF Nr. 302, 1997 m. gruodžio 30 d., p. 191914.


title: Byla T-358/07 2007 m. rugsėjo 17 d. pareikštas ieškinys byloje Publicare Marketing Communications prieš VRDT (Publicare)

text:
               24.11.2007

               LT

               Europos Sąjungos oficialusis leidinys

               C 283/30

         2007 m. rugsėjo 17 d. pareikštas ieškinys byloje Publicare Marketing Communications prieš VRDT (Publicare)

   (Byla T-358/07)
   (2007/C 283/56)
   Proceso kalba: vokiečių
   Šalys

      Ieškovė: Publicare Marketing Communications GmbH (Frankfurtas, Vokietija), atstovaujama advokato B. Mohr

      Atsakovė: Vidaus rinkos derinimo tarnyba (prekių ženklams ir pramoniniam dizainui)
   Ieškovės reikalavimai

               —

               panaikinti 2007 m. birželio 27 d. Ketvirtosios apeliacinės tarybos sprendimą apeliacinėje byloje R 157/2007-4

               —

               įpareigoti VRDT įregistruoti prekių ženklą „Publicare“, paraiška Nr. 4733069

         Ieškinio pagrindai ir pagrindiniai argumentai

      Prašomas įregistruoti Bendrijos prekių ženklas: žodinis prekių ženklas „Publicare“ 35, 38 ir 42 klasių paslaugoms (paraiška Nr. 4733069).

      Eksperto sprendimas: atmesti paraišką.

      Apeliacinės tarybos sprendimas: atmesti apeliaciją.

      Ieškinio pagrindai: Reglamento (EB) Nr. 40/94 (1) 7 straipsnio 1 dalies b punkto pažeidimas.

      (1)  1993 m. gruodžio 20 d. Tarybos reglamentas (EB) Nr. 40/94 dėl Bendrijos prekių ženklo (OL L 11, 1994, p. 1).